
Vuoden vaihteessa. 


Kaksi kertaa on kansamme itsenäisyyskautenaan saanut nousta 
puolustustaisteluun kommunismia vastaan. Vapaussodassa tämä 
hyökkäsi meidän kimppuumme yhtäaikaisesti rajan takaa ja omasta 
keskuudestamme, päämääränään Venäjään uudelleen liitetty Neu- 
vosto-Suomi. Taistelun tuloksena oli voitto, joka käänsi sivistyskan- 
sojen katseet pieneen maahamme hankkien sille niiden tunnustuksen 
länsimaita uhkaavan tuhotulvan murtajana. Mutta oma kokematto- 
muutemme ja ehkäpä myös taistelun kovuus saivat meidät tyytymään 
vain muodolliseen saavutukseen ja vähäksymään vielä murtumatonta, 
työväenliikkeemme pimentoihin piiloutuvaa sisäistä vihollista. Ja 
tämä virhe ei jäänyt sittemmin vain korjaamatta, vaan väärällä 
eheyttämispolitiikalla sitä vielä kehitettiinkin. Silmiemme alla sai 
kommunismi varttua ja vahvistua, voimanlisää ulkoapäin hankkien, 
missä ajatus maamme uudesta valtauksesta ei suinkaan ollut hau- 
dattu. Kahdentoista vuoden toipumiskauden jälkeen se sitten taas 
astui täyteen päivänvaloon, sirpin ja vasaran merkki julkeassa rin- 
nassaan, valmiina alottamaan uuden verileikin herransa ja käskijänsä 
ensimmäisestä kädenviitteestä. 

Pitkinä rauhanvuosina oli itsesäilytysvaistomme vaarallisesti tur- 
tunut — mutta se ei ollut kuollut. Kommunismin röyhkeä esiintymi- 
nen sai kansamme veret liikkeelle. Vain pieni, sattuman varainen 
sysäys oli riittävä, jotta se viime vuoden vaihteessa uudelleen nousi, 
lopullisesti murskatakseen käärmeen pään. Nyt se tunsi vihollisensa 
ja julisti Lapuan suun kautta tinkimättömäksi päämääräkseen Suo- 
men kommunistisen puolueen ja sen kaikkien toimintamuotojen ja 
clinöen ehdottoman lopettamisen. Tässä oli tehtävä, joka ajallisesta 
erillisyydestään huolimatta laiminlyöntimme paljastuessa välittö- 
mästi ja johdonmukaisesti liittyi kaksitoista vuotta sitten käytyyn 
vapaussotaan. Ja nyt, uudessa vuoden vaihteessa, me voimme sanoa, 
että tämäkin tehtävä suurin piirtein on täytetty. Sisäinenkin viholli- 


34 VALKOINEN VARTIO N:o 2 


nen on lyöty maahan — ja sivistysmaailman katseet ovat uudelleen 
suunnatut meihin. Saammeko siltä tälläkin kertaa tunnustuksen — 
vai tuomion? 

Menneen vuoden tapahtumia tilittäessämme ei tämä kuitenkaan 
saa muodostua pääkysymykseksi. Niikuin meidän vapautemme 
aseellisessa puolustuksessa maailman myötätuntoon mitään perusta- 
matta on noudatettava Ehrensvärdin jäyhää testamenttia Suomenlin- 
nan graniitissa: ”Jälkimaailma, seiso tässä omalla pohjallasi, eläkä 
luota vieraaseen apuun!”, niin on meidän tuon milloin tahansa välttä-- 
mättömäksi käyvän puolustuksen väsymättömässä valmistelussakin 
pidettävä silmällä vain voimiemme mahdollisimman täydellistä ko- 
koamista, ulkomaiden hyväksymistä sille odottamatta ja tästä riippu- 
matta. Ovatko itsenäisyytemme sisäiset takeet ja edellytykset kulu- 
neen vuoden ankaran poliittisen taistelun tuloksena kasvaneet vai vä- 
hentyneet — siinä kysymyksessä on ainoa mittapuu tilinteollemme, ja 
sen ympärille ryhmittyvät kaikki muut vain toisarvoisina. 

Tilanne maassamme vuosi sitten, kommunisminvastaisen kansan- 
nousun alkaessa, on käydyn taistelun aikana koko kansallemme kyl- 
lin selvinnyt, joten meidän ei tarvitse sitä enää kuvailla. Räikeässä 
muodossa mutta silti liioittelematta voisi sanoa, että valtiovaltammse 
silloin oli voimaton laillisin keinoin vallankumouksen julkista ja 
yleistä valmistelua sen alemmilla asteilla lopettamaan, koska laki 
tätä kirjaimellaan omaa henkeään vastaan suojasi. Arvostelles- 
samme muutosta, joka tässä suhteessa on tapahtunut, riittää meille 
Lapuan vastustajien tunnustus, että kommunistien julkinen toiminta 
maassamme nyt on lopetettu. Tämä on tosin liioittelua, mutta aikai- 
sempaan tilanteeseen verrattuna voi sittenkin myöntää, että nyt on 
rauha maassa. Ja mitä kommunistien salaiseen toimintaan tulee, 
viittaamme erääseen toiseen kohtaan julkaisussamme, josta käy esille, 
että sekin on lamassa ja rappiolla. Nyt on valtiovallalla myös mah- 
tia lain miekalla torjua entisen tilanteen palautuminen, ja ensim- 
mäistä kertaa itsenäisyytemme aikana on se tätä ja arvovaltaansa lu- 
jalla kädellä käyttänyt. Sen rinnalle on vihdoin astunut kansan oma 
voimakas tahto ja tämän ilmaisuna nyt järjestäytyvä lapuanliike, 
jotka yksinään voivat antaa varmoja takeita valppautemme säilymi- 
sestä yli kuohunta-ajankin. Tässä on työn jatkumiselle pohja, joka 
yhden vuoden saavutuksena on kunnioitettava, jopa ainutlaatuinen- 
kin. Se jos mikään lupaa meille lujuutta uloskin päin, kommunismin 
maatamme sieltä uhatessa. 

Myöntäessään kaiken tämän asettavat lapuanliikkeen vastustajat 
kuitenkin toiseen vaakakuppiin porvarillisen rintamamme hajaantu- 
misen. Ilmoittaen seisovansa mukana kommunismin jyrkässä ja tin- 

kimättömässä vastustamisessa laillisin keinoin panevat he lapuanliik- 
keen tilille kuluneen vuoden väkivaltaisuudet. Näitä ja valtiomahdin 
painostusta hyväksymättä syyttävät he kansanliikkeen johtajia yh- 
teisrintaman rikkomisesta, johon kaikki se, mitä äsken voitettiin, nyt 
uhkaa hukkua. Ovatko he oikeassa? 

Emme voi olla sanomatta, että lapuanliikkeen vastustajat eivät 
ainoastaan ole olleet epäjohdonmukaisia kannanotossaan liikkaaseen, 
vaan että he myöskin omaksi hyväkseen ovat tehneet syytöksissään 
luvattomia tilisiirtoja kuluneen vuoden poliittisessa kirjanpidossa. 
Kansan liikehtimisen alkaessa joulukuussa v. 1929 olivat he vielä 
yksimielisinä muiden kanssa valtiovaltaa, painostamassa — sillä mi- 
täpä muuta merkitsivät Lapuan ensimmäisen kansalaiskokouksen 
ponnet? Mutta jo kuluneen vuoden tammikuussa, kun voimakkaaksi 
kasvanut kansanliike tilapäisten ja hajallisten kokousten jälkeen ym- 
päri maan tahtoi järjestäytyä, voidakseen valvoa etteivät nuo La- 
pualla lausutut ja koko porvarillisen yhteiskunnan kannattamat vaa- 
timukset jäisi tuuleen huhutuiksi, ja tässä täysin laillisessa mielessä 
ryhdyttiin suunnittelemaan kansalaiskokousten yhteistä suurta edus- 
tajakokousta, muuttui heidän — ja heidän takanaan seisovien puolue- 
johtojen — kanta jo kokonaan. He vastustivat tuota sittemmin La- 
pualla pidettyä suurkokousta. Tässä siis jo alkoi hajoitustyö — eikä 
siitä voi lapuanmiehiä syyttää! 

Alkuperäisen yhteisrintaman edessä olivat sosialidemokraatit jo 
taipuneet yhdistyslain muutokseen.. Mutta painovapauslain muutok- 
sen joutuessa toiseen käsittelyyn lyötiin tämä toinen hyökkäys kom- 
munismin lainsäädännöllisiä varustuksia vastaan takaisin. Perivihol- 
lisemme likaisilla ruplillaan ylläpitämät lehdet ja lentolehtiset saivat 
eduskunnan luvalla edelleenkin immestyä ja kansaamme myrkyttää. 
Seisoiko silloin ehkä hallitus jyrkällä ja tinkimättömällä kannalla? 
Rintaman hajoitus oli alkanut vaikuttaa ja riittävän painostuksen 
puute rohkaisi punaista leiriä. Kommunismin vastustamistyö lailli- 
sin keincin oli jcutunut umpikujaan — mutta siitä ei voi lapuan- 
miehiä syyttää. He päinvastoin nyt alottivat siitä, mihin toiset lopet- 
tivat ja epätoivon keinoin Gordionin solmun avaten veivät taistelunsa 
voittoisaan päätökseen, Lapuan sanan lunastaen. Ja heitä seurasi 
Suomen kansa — ja seuraa yhäkin tällä tiellä, puolueponsia kuuntele- 
matta. Talonpoikaismarssin jälkeen se tuskin antaa itseään hajoit- 
taa. Yrityksillä siirtää kaikki harkitsemattomuudet, joita maas- 
samme intohimojen kuohuessa kuluneena vuonna on tapahtunut, la- 
puanliikkeen tiliin, ei myöskään ole ollut asiallista menestystä. 

Ei voi olla nyt, taistelun myrskykauden päätyttyä, asettamatta 
itselleen kysymystä, millaiseksi kulunut vuosi olisikaan muodostunut, 

jos kaikki isänmaalliset kansalaiset hallituksesta ja eduskunnasta ta- 
valliseen rivimieheen asti jyrkästi ja tinkimättä olisivat seisoneet 
teoissaankin Lapuan ensimmäisen kokouksen vaatimusten takana. 
Kaiken todennäköisyyden mukaan olisimme silloin pelastuneet siitä, 
mistä nyt niin häikäilemättä Lapuaa syytetään, ja kommunismin ku- 
kistaminen olisi tapahtunut lain kirjaintakaan loukkaamatta. Kan- 
samme sisäistä voimaa heikentävän hajaannuksen edessä voimme 
iohduttaa itseämme ainoastaan sillä, että se sittenkin on enemmän 
näennäistä kuin todellista, käsittäen vain ohuen, puoluepolitiikkaa 
aktiivisesti harjoittavan piirin, jonka merkitys suurissa ja kohtalok- 
kaissa ratkaisuissa, kuten nyt olemme saaneet nähdä, kansan syvien 
rivien etualalle astuessa häviää. Viimemainittujen kuluneena wuonna 
itsenäisessä ajattelussa ja toiminnassa kansanliikkeessä saana kou- 
lutus on merkittävä huomattavaksi tuloeräksi. Se on aktiivisen, 
ahtaasta puoluepolitiikasta irrallisen isänmaallisen voiman kasvua, 
joka kerran ehkä voi tulla tärkeäksi tekijäksi itsenäisyytemme lujit- 
tamisessa ja säilyttämisessä. 

Kirjanpidon minuspuolelle — ja nimenomaan aknaai tiliin — on 
tahdottu panna myös maassamme vallitseva taloudellinen pulakausi. 
Mutta kun me emme saa asettaa lapuanliikettä siveelliseenkään edes- 
vastuuseen siitä epänormaalisesta olotilasta, joka maassa on vallin- 
nut ja jonka sanotaan olevan syynä ulkomaisen luottomme heikkene- 
miseen, on tämäkin virheellinen tilivienti. Yhdessä sosialidemokraat- 
tien kanssa, jotka itselleen tästä hyötyä toivoen ovat kommunismin- 
vastaista taisteluamme ulospäin parjanneet ja levitelleet siitä ten- 
denssimäisiä tietoja, merkityksettömiä yksityistapahtumia paisutel- 
len ja niitä väärään syysuhteeseen asettaen, vastatkoon tästäkin ne 
porvarilliset piirit, jotka laillistakin taistelua vastustaen ovat olleet 
aiheena sen siirtymiselle omankäden linjoille. Huomautettakoon 
myöskin, että maamme ei ole ainoa, jossa poliittiset intohimot ovat 
puhjenneet väkivaltaisuuksiksi, mutta että yksikään toinen ei ole 
meidän tavallamme niistä ulkomaille kovääänisellä toitottanut. 

Mutta vaikkapa luottomme menneen vuoden tapausten johdosta 
olisikin heikentynyt, ei se vielä ole samaa kuin arvonannon menetys. 
Emme voine väittää, että luottomme vapaussodan aikana tai heti sen 
jälkeenkään olisi ollut erittäin korkealla suuressa maailmassa. Kului 
vuosia ennen kuin kansat, jotka myötätunnolla olivat taisteluaan ne 
seuranneet, huomasivat mitä maassamme lopultakin oli tapahtunut 
tunnustaen, että Suomi oli tehnyt länsimaiselle kulttuurille suuren 
palveluksen. Mutta siihen onkin sitten perustunut se arvonanto ja 
kunnioitus, jota me seuraavan vuosikymmenen maailmassa oleinme 
saaneet nauttia. 

Kommunismi jäytää terveen yhteiskunnan juuria samassa, mitassa 
länsimaissa kuin Suomessakin. Muuallakin kuin yksin meillä havai- 
taan ja tunnetaan omassa lihassa sen vaarallisuus. Niinkuin v. 1918 
on vasemmistomme epätoivoisilla yrityksillään halventaa taiste- 
lumme aikutteita .nytkin saavuttanut vain lyhytaikaisen menes- 
tyksen. Jos ulkomaat ovatkin hetkeksi hämmentyneet ja epäröiden 
kysyneet, mihin Suomi on menossa, murtautuu oikea käsitys pää- 
jmääristämme olojen rauhoittuessa sielläkin läpi, maamme arvon- 
antoa vain entisestään lujittaen. Suuren maailman rahamiehiltä 
puuttuisi poliittinen viisaus, elleivät he taistelumme tyynnyttyä kä- 
sittäisi, että kommunismista vapaa maa on rahansijoituksille tur- 
vallisin. 

Lopuksi on lapuanliikkeen vahinkotilille merkitty se juopa, jonka 
väitetään taistelun aikana auenneen porvarillisten kansanluokkain ja 
sosialidemokratian välille. Valitus tulee samalta taholta, jolla yli 
kymmenen vuotta on harrastettu sillanrakennusta yhteiskunnan ja 
sitä vastaan kapinaan nousseitten vallankumouksellisten välille. Kes- 
tävää siltaa ei ole syntynyt siitäkään huolimatta, että punaisten on 
sallittu kaikki muistaa ja porvareita vaadittu kaikki unohtamaan. 
Tuloksena on päinvastoin ollut tilanne, josta oli vain yksi ainoa ulos- 
pääsy : lapuanliike! 

Jos vasemmistoporvarien hellimä, mutta todistamaton teoria so- 
sialidemokraattisen puolueen yhteiskuntaa säilyttävästä luonteesta ja 
sen menestyksellisestä taistelusta kommunismia vastaan pitäisi paik- 
kansa, olisi tuollaisen kuilun aukeaminen todella valitettava ilmiö 
ja isänmaalliselle kokonaisuudelle äärettömäksi vahingoksi. Mutta 
vain porvarillinen kamarioppinut voi toistaa tuollaista, porvarien hä- 
määmiseksi vartavasten keksittyä sosialistista teesiä, joka on risti- 
riidassa elävän elämän jokapäiväisten kokemusten kanssa. Mikä on 
sosialidemokraattien suhde suojeluskuntiin, armeijaan, valkoisen ar- 
meijan entisiin sotilaihin, uskontoon, isänmaahan? Vain sosialilemo- 
kraattinen selkärangattomuus, ettemme sanoisi myötämielisyys on 
sallinut kommunismille sen suuren leviämisen ja pelottavan voiman. 
Ja alusta alkaen asettuivat he, ensi hämmästyksestä toinnuttuaan, 
mitä jyrkimmin vastustamaan jo Lapuan ensimmäisenkin kokouksen 
puhtaasti kommunisminvastaisia, täysin laillisia ponsia, julistaen ne 
fascismiksi ja kansanvallan uhmaamiseksi. Taistelulinja ei siis ole 
siirtynyt vaan ainoastaan selvinnyt. Kuilun sulkeminen on mahdol- 
linen vain porvariston täydellisellä antautumisella punaisten armoille 
— ja siihen ei Suomen isänmaallinen kansa Jumalan kiitos milloin- 
kaan suostu! 

Kuluneen vuoden tilinpäätös muodostuu kommunisminvastai- 

selle taistelullemme mitä suurimmassa määrin myönteiseksi. Emmie 
tahdo kieltää, että virheitäkin on tehty, mutta ne pysyvät inhimilli- 
sen toiminnan yleisten virhemahdollisuuksien ja puutteellisuuksien 
rajoissa. Pääasia on, että kansamme silmät ovat auenneet meitä uh- 
kaavalle tuholle. Yllättävällä tarmolla sekä yksimielisyydellä on se 
noussut vihollista vastaan. Antamatta porvarillisten hoipertelijain, 
itsekkään puoluepelin tai punaisen ulvonnan itseään hetkeksikään 
pettää on se empimättä ja lujin talonpoikaisin kourin käynyt käsiksi 
välttämättömään tehtävään ja repinyt ruumiistaan muille kansoille 
esimerkillisellä tavalla kommunistisen syöpämyhkyrän, jonka rau- 
haan jättäminen olisi merkinnyt varmaa kuolemaa. Kaikki muu, 
mitä sen ohella tapaihtunut on, on leikkauspoltteita, jotka aikanaan 
häviävät, jättäen jäljelle terveen sielun terveeseen ruumiiseen. 


Uusi maailmansota? 


= 


Sotilasasiantuntijat ennustavat uuden maailmansodan pian puhkeavan. 


Kahdessa vuodessa 


aikoo neuvostohallitus toteuttaa 5-vuotissuunnitelmansa, jota yleisesti pi- 
detään sodan tai rauhan avaimena. Valtavia teollisuusrakennuksia, 
joista osa jo seisoo valmiina, alueen, joka peittää kuudenneksen maa- 
pallosta, täydellinen sähköistäminen, patouksia, joilla kuningaskunnan 
laajuiset erämaat muutetaan viljamereksi, rautateitä, jotka siirtävät Si- 
perian Eurooppaan — historian rohkein ja jättiläismäisin työ — vai 
hullujen aivojen mielihaave? Yli maailman vyöryvä halpojen tuotteiden 
tuhotulva, joka murskaa alleen lännen kapitalistisen järjestelmän — vai 
hirvittävä romahdus, jonka kurimukseen tuhoutuu 100 miljoonainen 
kansa? : 

Neuvostovenäjän valtiaat pelaavat vuosisadan suurinta uhkapeliä, 
jonka panoksina ovat nykyhetken kaikki yhteiskunnalliset probleemit. 
tämiseen tarvittavien satojen miljaardien markkojen vapauttamiseksi. 
Naapurissamme käydään suljettujen muurien takana sisällissotaa elä- 
mästä ja kuolemasta. 

Mikä on näky, kun muurit kerran puretaan? Onnistuuko neuvosto- 
valtiaiden suunnitelma? 


Monet Euroopan parhaat asiantuntijat 
uskovat siihen! 


Mitä siitä Suomessa tiedetään? V ALKOISEN VARTION 
TAMMIKUUN NUMEROSSA alkaa kirjoitussarja tästä suunnitelmasta. 
Se johdattaa lukijamme Venäjän sosialistisen uudestirakennuksen suu- 
rimmille työmaille ja näyttää mitä siellä on syntymässä. 

Tilanne SKP:ssa. 


Sosialidemokraattimme ja joukko ikeskustalehtiäkin ovat yrittä- 
neet vähentää Lapuanliikkeen merkitystä väitteellä, että sen saavu- 
tukset ovat vain näennäisiä: julkinen kommunistinen toiminta on to- 
sin lyöty alas, mutta sen sijaan jatkuisi työ salaisilla linjoilla entiseen 
tapaansa. Vasemmistolehdet ovat olleet näkevinään tässä jopa entis- 
täkin suuremman vaaran. On tämän johdosta mielenkiintoista kuulla, 
mitä kommunistit itse nykyisestä tilanteesta puolueessa arvelevat. 
Heidän äänensä tulee kuuluville ”Folkets Dagblad Politiken'issa”, 
jolla on kirjeenvaihtajansa ”maltillisten” eli hoipertelijain keskuu- 
dessa Helsingissä. 


Marrask. 20 p:nä tiedoittaa lehti Suomesta seuraavaa: 

”Marrask. [17 p:nä alkoi Turun hovioikeus käsitellä juttua yhtätoista kom- 
munistia vastaan Lahden kaupungista. Heidän joukossaan oli kolme, jotka 
itse ilmoittivat olleensa kommunistisen puolueen johtavia jäseniä. Nämä olivat 
R. V. Niemi, joka v:sta 1925 alkaen oli ollut puolueen paikallisen hallinnon 
puheenjohtaja, Jussi Tuominen, puolueen piirikomitean organisaattori, ja J. A. 
Dyster, saman komitean jäsen. Kaikki kolme selittivät olleensä kommunisti- 
sen puoluetyön johtajia Lahdessa, mutta että he nyt olivat tulleet huomaamaan, 
ellä oli väärin kuulua kommunistiseen puolueeseen, pyytäen anteeksiantoa. 
Mutta he antoivat samalla tietoja kaikista vastaajista. Jo poliisikuulustelussa 
olivat he kertoneet kylliksi saadakseen kaikki muut pidätetyiksi, 'heidän itsensä 
kulkiessa vapaana. Heidän petoksensa uhriksi joutuivat seuraavat henkilöt: 
Anni Kuorttinen, erään osuuskaupan johtaja, Eino Kock, joka oli eroitettu me- 
tallityöläisten liitosta ”väärinkäytöksistä ammattijärjestössä” ja johtavana 
”kommunistina”, Kalle Armas Lind, kommunistisen nuorisoliikkeen johtaja, 
Artturi Ranta, muuan johtavista edustajista metsätyöläisten kongressissa tou- 
kokuussa, jossa äärimmäisyysmiehet puhdistivat johtokunnan opportunisteista 
ja sosialifascisteista, edelleen Väinö Sievänen, työn johtaja nuorison keskuu- 
dessa, Yrjö Boman, A. A. Nurminen ja Lempi Hjort, jotka kaikki kuuluivat 
huitojiin. Oikeudenkäynnin kestäessä todistivat nämä kolme provokaattoria 
kaikkia vastaajia, entisiä tovereitaan vastaan. Jopa Artturi Rantakin, ”äärim- 
mäisyyskommunisti” esiintyi todistajana Yrjö Bomania vastaan. On kuvaavaa, 
että kaikki nämä tiedonantajat ovat ennen aina jyrkästi taistelleet niitä vas- 
taan, jotka ovat nousseet vastustamaan Kominternjohtoa ja sen turmiollista 
taktiikkaa. Mutta nyt he selittävät, etteivät he enää ole kommunisteja.” 


Kommunistien tilille vetäminen näyttää saaneen aikaan huomatta- 
vaa hajaannusta heidän leirissään. F.D.P. on tämän johdosta san- 
gen hermostunut, kysellen milloin petturuus ja provokatsioni Ruotsis- 
sakin nostaa päätään. Mutta vielä kauniimpia sisäkuvia kommunisti- 
leiristä antaa se marrask. 25 p:nä, kertoen nimikkeillä: Enemmän 
provokaattoreita nyt paljastettu. Ääretöntä mädännäisyyttä ja kor- 

ruptiota suomalaisen (huitoja-)lahkon keskuudessa. Poliisi-ilmian- 
toja niin sisäänpäin kuin ulkopuolisiakin vastaan”, seuraavaa: 


”On hyvin tunnettua, että Suomessa vallitsee melkein kaoottinen tilanne. 
Lapuan terrori on levittänyt paljon pelkoa ja kauhua työväenluokan keskuu- 
teen, ja sen johdosta keinottelevat nyt huonoimmat ainekset tilanteella. Olemme 
kirjoittaneet sangen paljon Lapuasta. Nyt on aika näyttää taulun toinenkin 
puoli. Tarkoitamme rikollista korruptiota Kominternpuolueen johtajien kes- 
kuudessa Suomessa. Vaikka me monta kertaa olemme paljastaneet provokaat- 
toreita, jotka työskentelevät organisaattoreina Kominternpuolueessa, on mei- 
dän vielä kerran kosketeltava tätä kysymystä. Tällä kertaa olemime tilaisuu- 
dessa julkaisemaan ;ensikäden tiedoituksia, jotka olemme saaneet ehdottoman 
luotettavalta henkilöltä, joka on oleskellut muutamia viikkoja Suomessa ja jolla 
on läheisimmät suhteet suomalaisen työväenliikkeen vasemmistosiiven huomat- 
tavimpiin edustajiin. Hän on tavannut useita johtavia huitojia Suomessa, tun- 
tien senvuoksi mitä perusteellisimmin aseman tässä maassa työväen näkö- 
kannalta. Tämä henkilö ilmoitti meille seuraavaa: 


— Ennenkuin matkustin Suomeen olin ruotsalaisessa lehdistössä lukenut 
monta kirjoitusta sikäläisestä tilanteesta. Tunsin riittävästi fascismin ja sen 
terroriteot. Huomasin että kaikki tämä oli totta. Mutta hämmästyin todella- 
kin nähdessäni, että työväenliike ja erikoisesti kommunistinen puolue olivat 
tyyssijana suurelle korruptiolle. Kaikki mitä oli kirjoitettu tusinoista provo- 
kaattoreita, jotka usein olivat olleet Komintern-puolueen järjestäjiä, oli aivan 
totta. Jopa viimeisessäkin Turun hovioikeuden poliittisessa jutussa esiintyi 
viisi komimunistisen puolueen organisaattoria provokaattorina. Mutta ei siinä 
kyllin. Kun päätös tässä jutussa noin viittäkymmentä syytettyä vastaan jo on 
annettu, voidaan rauhassa sanoa, ettei kaikkia provokaattoreita vielä ole pal- 
jastettu. Muuan poliisivainon tärkeimpiä kätyreitä on ollut eräs Verner Paulin. 
Hän on ollut sihteerinä Helsingin työläisten vaalikomiteassa, jota oikeuden 
edessä syytettiin Suomen ”laillisten”? kommunististen järjestöjen keskusjärjes- 
töksi. Paulin on monta vuotta ollut keskeisenä henkilönä huitojasuunnassa 
Suomessa ja käyttänyt ”punaisten rintamamiesten” univormua. .Hän on mitä 
raivokkaimmin vastustanut kaikkia niitä, jotka eivät ole taipuneet Kominter- 
nin agenttien alle. Mutta nyt ovat huitojat itse paljastaneet, että hän on provo- 
kaattori ja että hän on ohranalle luovuttanut vaalikomitean arkiston, — tär- 
keimmän aineiston moita 56 syytettyä vastaan Turun hovioikeudessa. Hänen 
epäillään myös kavaltaneen 20,000 markkaa sanotun komitean rahastoista ja 
väärentäneen erään 5,000 markan shekin ystävänsä Asser Salon nimiin. Huito- 
jat ovat itse kertoneet, että Paulin on lähtenyt Neuvostovenäjälle — ehkä va- 
koillakseen siellä — mutta että hänet ajettiin takaisin rajan yli Suomeen. Hä- 
nen oletetaan nyt oleskelevan Helsingissä. 


Huitojat ovat samoin sanoneet, että Arvo Raita, joka moneen vuoteen ei ole 
tehnyt mitään työtä, on myöskin provokaattori. Hän toimi alkuaan työttömien 
keskuudessa. Työttömäin komitean virkailijana vastaanotti hän Helsingin 
kaupungilta noin 1,500 markkaa kuukaudessa. Hänen toimistostaan on tavattu 
trokaripirtua ja joukottain illegaalista kommunistista kirjallisuutta. Jokin 
aika sitten meni Raita ohranamiesten kanssa Kansantalolle, jossa työttömien 
toimisto sijaitsee. Ellei hän olisi ollut provokaattori, olisi hänet varmasti pidä- 
tetty, sillä hänhän johti toimistoa, josta laiton kirjallisuus tavattiin. Nyt mat- 

kustelee samainen Raita ympäri maata — tuntemattomissa asioissa. Kaikesta 
tästä huolimatta oli sama Raita edelleenkin huitojien ehdokkaana Elannon 
osuuskaupassa. Myöhenimin he ovat paljastaneet hänet. 

Hurjia huhuja liikkuu huitojien keskuudessa yhteyksistä ohranan ja Johan- 
nes Forsmanin välillä. Tämä Forsman on useita vuosia ollut huitojien lehden 
vastaavana toimittajana — ensin Oulussa ja tämän vuoden alusta Helsingissä, 
Tiedonantajassa. Keväällä valitsivat huitojat hänet sihteeriksi Rakennustyö- 
läisten liittoon puolustamaan ”linjan” etuja. Huitojat perustavat epäluulonsa 
Forsmania kohtaan siihen tosiasiaan, että hän kulkee vapaana samaan aikaan 
kun toiset huitojasuunnan lehtien julkaisijat ovat pidätetyt (osa heistä on 
tuomittu jopa viidenkin vuoden kuritushuonerangaistukseen). Samanlaisia jut- 
tuja kiertelee eräästä toisesta henkilöstä, joka on ollut huitojien taloudenhoita- 
jana ja jonka nimissä satojatuhansia markkoja on talletettu pankkeihin. — 
Rahoja, jotka todellisuudessa kuuluvat vasemman siiven järjestyneille työläi- 
sille, jotka m.m. ovat rahoittaneet huitojalehden ”Tiedonantajan”, vaikkei heillä 
ole koskaan ollut mitään määräysvaltaa sen yli. Tämä mies kyyditettiin 'ke- 
sällä, mutta nyt sanotaan että koko juttu on järjestetty naamioinniksi, sillä 
hän palasi ohranamiesten saatossa Venäjän rajalta. Hänet on pidätetty monta 
kertaa, mutta aina vain lyhyeksi ajaksi ja aina vapautettu jälkeenpäin. Nyt 
hän huhkii vallatakseen kaikki työläisten taloudelliset liikkeet ja luovuttaaks 
seen niiden omaisuuden keinottelijoiden käsiin. Nykyhetkellä on kaikenlaisia 
provokaattoreita täydessä toiminnassa. 

Huitojat Suomessa terrorisoivat nyt kaikkia, jotka ovat heidän vehkeily- 
jään vastaan. Missä he eivät voi myydä kaikkea omaisuutta, joka kuuluu jär- 
jestyneitten työläisten vasemmalle siivelle (kommunisteille — toimituksen 
khuom.), 'siellä ovat huitojat uhanneet liikkeen johtajaa kuolemalla, ellei hän 
allekirjoita shekkejä sellaisille summille, että huitojat voivat ajaa liikkeen va- 
rarikkoon. Mutta kaikkein pahinta on, että huitojat nyt lähettävät uhkaus- 
kirjeitä useille johtaville ”opportunisteille” (hoipertelijoille — toim. huom.) ke- 
hoittaen heitä liittymään huitojaryhmään, koska he muutoin järjestävät sellai- 
sia salaliittoja, että jokainen huitojain vastustaja joutuu ”kommunistipuolueen 
agenttina” ohranan käsiin. 

Huitojat tuntevat menettävänsä kaiken jalansijan työväenliikkeessä ja sen 
vuoksi he ovat niin raivoissaan. Kun kukaan niin sanotuista opportunisteista 
ei tahdo taipua heidän uhkauksiinsa on odotettavissa, että muutamat heistä 
jonakin kauniina päivänä joutuvat pidätetyiksi, huitojakeinottelijoiden ilmi- 
annosta. Huitojat ovat uhanneet, että he voivat kirjoittaa kommunistipuolueen 
asiakirjoja ”opportunistien” nimiin, sijoittaa illegaalista aineistoa heidän asun- 
toihinsa ja muullakin tavalla saada heidät kiikkiin, elleivät he antaudu! He 
ovat kauan saarnanneet häikäilemätöntä taistelua opportunisteja ja sosiali- 
fascisteja vastaan. Lapuan fascismin vuoksi ovat he nyt niin vimmoissaan, et- 
teivät enää voi hillitä itseään. Monet heistä ovat fascismin pelosta liittyneet 
ohranaan ja muuttuneet provokaattoreiksi omia tovereitansa kohtaan. Nyt he 
ovat ottaneet askelen lisää, terrorisoiden poliittisia vastustajiaan kuvatulla ta- 
valla. Nämä amoraaliset ainekset pystyvät mihin tekoihin tahansa. 

Tilanne Suomessa osoittaa sangen selvästi, mitä vaarallisia aineksia huito- 
jat ovat. On vaikea tehdä eroa provokaattorin ja tavallisen huitojan välillä — 
monessa tapauksessa ovat he yksi ja sama persoona. Ja kun he kehittyvät 
niinkuin Suomessa, harjoittaen terroria poliittisia vastustajiaan vastaan, 
muuttuvat he vielä pahemmiksi. Fascismi ei ole ehkä missään muussa maassa 

siihen määrään rappeuttanut työväenliikettä, tai oikeammin sanoen määrättyjä 
aineksia siinä, kuin Suomessa. Mutta Suomen Kominternpuolueen suhteen or 
se ollut helppoa, sillä tämän puolueen johtajat ovat valinneet orjamaisimmat 
yksilöt kätyrsikseen. Nämä ovat puolueen alttiita välineitä niin kauan kuin 
mitään erikoista vaaraa ei heille ole olemassa — mutta niin pian kuin tilanne 
muuttuu, ovat he valmiit palvelemaan toisia herroja, kuten nyt työväenluokan 
vihollisia fascistisella rintamalla. Toisten maiden työläisten on vältettävä 
kaikkea yhteyttä sellaisten ainesten kanssa. Olosuhteet Suomessa ovat varoi- 
tukseksi tässäkin suhteessa.” 


Vaikeaksi käy sanoa, kuinka paljon tässä on asiaa ja kuinka pal- 
jon äärimmäisyyssuunnan tarkoituksellista mustaamista. Etsivä kes- 
kuspoliisi sen kyllä tietää, mutta parasta lienee, että se vaikenee. 
Muutamia seikkoja voimme tästä kaikesta kuitenkin iloksemme to- 
deta. Näemme, että kansanliike on siveellisesti rappeuttanut kommu- 
nistipuolueen ja nostattanut siinä toverin toveria vastaan. Muuta- 
mista on tullut ilmiantajia, toisista jopa provokaattoreita ja jotkut 
ovat ryhtyneet keinottelemaan järjestöjen takavarikkouhan alaisella 
omaisuudella. Muutamat ovat paenneet Venäjälle, palatakseen sieltä 
epäiltyinä. Ja loput kulkevat ainaisessa E.K:n pelossa, nähden sen 
kätyrin parhaimmassa ystävässäänkin. Sellainen puolue ei enää ole 
toimintakykyinen. Sen voima on lyöty maahan. 

Kommunismia on nimitetty uskonnoksi. Sen tunnustajat ovatkin 
kiihkomielisempiä kuin yksikään lahkolainen. Mutta sittenkin on val- 
tava ero uskonnon ja kommunismin välillä. Edellinen ammentaa itsel- 
leen voimaa hengen maailmasta, jota ei voida murskata. Sorronkin 
alla se vain lujittuu ja kirkastuu. Mutta jos maaperä alkaa huojua 
marxilaisen elämänkatsomuksen alla, menettää se viimeisenkin tu- 
kensa, sillä ”materialistinen historiankäsitys” ei silloin enää auta. 
Edellinen luo marttyyreja, jälkimmäinen luopioita uskonvainon 
aikana. 

Kukaan ei voine kieltää, että F.D.P :n kuvaama sekasorto SKP :ssa 
on tulos kansanliikkeen käyttämistä votmakeinoista. Niitähän tuo 
arvon lehti itsekin valittaa. Mutta sotatieteen ensimmäinen sääntö 
on, että kun vihollinen on lyöty, on sitä ajettava takaa hevosen ja 
miehen viimeiseen hengenvetoon saakka. Sille ei saa antaa aikaa ko- 
koontumiseen ja järjestäytymiseen. Muutoin on pian uusi taistelu 
välttämätön. Mutta järjestäytymisyrityksiä me näemme jo taas 
siellä ja täällä: uudessa ammattijärjestössä, työmailla ja työttömien 
keskuudessa. Jo rohjetaan esiintyä pääkaupungin valtuustossa ja 
pitää torikokouksiakin. Suojeluskuntalaista ja kommunistisen lakon 
murtajaa uskalletaan ahdistaa. 


Koko kansan valppautta kaivataan edelleenkin! 

Kommunistiset työväentalot. 
Uudella nimellä entiseen työhön? 


Melkoista huomiota on viime aikoina kiinnitetty kommunististen 
yhdistysten omaisuuden ja erikoisesti suljettujen kommunististen työ- 
väentalojen tulevaan kohtaloon. Lapuan viimeisessä edustajakokouk- 
sessa tuli tämän tärkeän kysymyksen alustaja, tuomari Pöytäniemi 
siihen lopputulokseen, että vain uusi laki voisi tyydyttää yhteiskunta- 
turvan oikeutetut vaatimukset. Kommunististen yhtymien omaisuus 
olisi säädettävä valtiolle menetetyksi sillä edellytyksellä, että sitä on 
käytetty maan- ja valtiopetoksellisessa tarkoituksessa. Alustaja huo- 
mautti, että tämän omaisuuden luovuttaminen takaisin kommunisteille 
on kaiken ajattelun ulkopuolella, sillä se tietäisi jo saavutettujen tulos- 
ten vaarantamista. Saatuaan takaisin vanhat etappipaikkansa olisi 
kommunisteilla luonnollisesti heti entinen myyräntyönsä täydessä 
käynnissä. Tällainen omaisuus on nykyhetkellä ainakin eräissä ta- 
pauksissa — Työn Äänen kirjapaino! — valtion huostassa. Käytän- 
nölliset seikat puhuvat sen puolesta, että se olisi valtiovallan toimesta 
julkisella huutokaupalla myytävä ja kertyvät rahavarat kruunulle tili- 
tettävä. 

Myös sosialidemokraateille näkyy tämä kysymys olevan tärkeä. 
Menoarvion 7. pääluokan ollessa eduskunnassa esillä, selosti sos.dem. 
järjestösihteeri Sallila maamme työväentalojen historiaa, kertoen että 
niitä on rakennettu tuhatkunta sosialidemokraattisten järjestöjen toi- 
mesta. Noin 1923 seutuvilla valtasivat kommunistit näistä suunnilleen 
150 taloa. Kuluneen kesän aikana on noin 30 taloa oston kautta siir- 
tynyt takaisin sosialidemokraateille. ”Näitäkään taloja ei ole vielä 
tähän päivään mennessä saatu auki ja näyttää siltä, niinkuin hailitus 
nojaisi näissä sulkemistoimenpiteissä erääseen kummalliseen ajatuk- 
seen. Näyttää, niinkuin hallituksen kantaan vaikuttaisi n.s. kansan- 
liikkeen vaatimukset tässä suhteessa.” Puhuja huomautti, että esim. 
Tervajoella työväentalo myöskin oli joutunut sosialidemokraattien hal- 
lintaan ja oli maaherra määrännyt talon avattavaksi. Sanomalehti- 
tietojen mukaan saapui kuitenkin noin 200 Isonkyrön ja Vähökyrön 
miestä, jotka naulasivat taasen salvan ovien päälle. Porvariehdet oli- 
vat asiaan huomauttaneet, ettei Tervajoella ”ole tähän saakka ollut 
yhtään sosialidemokraattia.” Ed. Myllymäki ihmetteli lisäksi, miksi 
suljettuja kommunistisia kirjapainoja, esim. Vaasassa ja Kuopiossa 
sekä m.m. Helsingin työväentaloa, jotka ovat siirtyneet sosialidemo- 
kraattien hallintaan, pidetään edelleen suljettuina. — Ja sitten olisi 
hänen ja hänen ryhmänsä mielestä Etsivä keskuspoliisi lakkautet- 
tava eikä saisi tutkia, onko etsivä Hilli punainen vai valkoinen — — 

Sisäministeri Kuokkanen huomautti tähän, että sisäministeriössä 

on parhaillaan tutkittavana, onko kommunistikirjapainojen ja m.m. 
H:gin työväentalon omistusoikeus siirtynyt sosialidemokraateille ja 
onko edellytyksiä, ettei niitä enää voida väärinkäyttää. Hän ilmoitti 
jo nyt olevan tiedossa, että kommunistit parhaillaan soluttavat sosiali- 
demokraattisia järjestöjä. 

Merkitsemme tyydytyksellä, että sisäministerille hänen vastaukses- 
taan päättäen on täysin selvillä, että tutkimus on ulotettava paljon 
laajemmalle kuin vain omistusoikeudellisia suhteita käsittäväksi. 
Muussa tapauksessa voisi kommunistisen toiminnan tukahduttaminen 
tässäkin muodostua yhtä muodolliseksi toimenpiteeksi kuin ammatti- 
järjestön lakkauttaminen ja VVH:n kiihoituksen lopettaminen — 
vain esimerkkejä mainitaksemme — uhkaavat jäädä. Monesta sei- 
kasta voimme nimittäin räätellö, että maassamme parhaillaan on 
käynnissä ainutlaatuinen ilveily kommunistisen omaisuuden kommu- 
nistisen käytön turvaamiseksi sosialidemokraattien nimissä. 

Toisessa kohtaa lehteämme saamme tosin ruotsalaisen todistuksen 
siitä, että kommunistien napamiehet nykyhetkellä usein keinottelevat 
järjestöjen omaisuudella, myyden sitä enimmin tarjoavalle. Sellaista- 
kin saattaa tapahtua, mutta tietääksemme ei esim. Helsingin työväen- 
taloa ole milloinkaan myyty ja ostettu, vaan äänestivät kommunistit 
täydessä sovussa sosialidemokraattien kanssa jälkimmäisten enemmis- 
tön yhdistyksen johtokuntaan, saaden siinä itse huomattavan vähem- 
mistön. Jos tämä kurkihirttään myöten velkaantunut työväentalo sen 
lisäksi on ostettu, olisi mielenkiintoista tietää, millaisin ehdoin ja ta- 
kauksin se on tapahtunut. 

Tietoomme on m.m. tullut muuan sangen omituinen työväentalon 
osto Karjalassa. Koljolaan on äskettäin perustettu ”Koljolan sos. 
demokraattinen työväenyhdistys”, joka vielä on rekisteröimätön. Kun 
paikkakunnan kommunistinen työväentalo t.k. 18 p:nä myytiin pakko- 
huutokaupalla Helsingin Työväen Säästöpankin 47,000 markan saa- 
tavasta, huusi talon sanotun yhdistyksen edustaja 80,000 markasta. 
Kun yhdistys ei ole rekisteröity, ei se lain mukaan vastaa kaupasta. 
Mutta myöskin ostajahenkilöltä on omaisuus äskettäin myyty pakko- 
huutokaupalla, mistä saatu summa ei hänen velkojaan peittänyt. Näin 
ollen ei hänkään pysty ostosummasta vastaamaan. Myyntikulut suo- 
ritti pankki hänen varattomuutensa takia. Kruununvoudin kysymyk- 
seen, suostuuko pankki, kun uusi yhdistys ei ole rekisteröity, siirtä- 
mään myös velan ostajahenkilön nimiin, tämä ilmoitti siihen suostu- 
vansa. Kauppa oli siis vain muodollinen ja kun ostajalla ei ollut vaka- 
varaisia takaajiakaan, joutui pankki saatavineen aivan turvattomaan 
asemaan. Jos uusi yhdistys todella olisi sosialidemokraattinen, voi- 
taisiin tätä menettelyä moittia vain pankin tallettajien kannalta, mutta 
paikkakunnalta saadun ilmoituksen mukaan ovat sen jäsenet uutta 
johtokuntaa lukuunottamatta kommunisteja. 


N:o 2 VALKOINEN VARTIO 45 


Montako tällaista kauppaa lieneekään viime aikoina tehty? Jos 
Tervajoella on menetelty samoin, ei pidä ihmetellä Ison- ja Vähän- 
kyrön miesten liikehtimistä. Mutta vielä kummempiakin on kuultu ja 
luettu kommunistien ja sosialidemokraattien uusimuotisesta veljei- 
lystä. Kesällä kertoi ”Suomen Sosialidemokraatti”, että erään paikka- 
kunnan kommunistinen ”taloudellinen työväenyhdistys” on lahjoitta- 
nut talonsa saman paikkakunnan sos.demokraattiselle työväenyhdis- 
tykselle. ”Lahjoituksen vastaanottotilaisuudessa kasvoi yhdistyksen 
jäsenmäärä huomattavasti.” — Johtopäätökset jätämme lukijalle. 

Jo logiikan alkeidenkin mukaan on jotakin vinossa kommunistien 
myydessä tai jopa lahjoittaessa omaisuuttaan ”pahimmille vihollisil- 
leen”, Työväenluokan asian, luokkataistelun pettäneen nosken eli so- 
sialifascistin kanssa ei Moskovan opin mukaan saa olla missään teke- 
misissä, ellei se tapahdu pettämistarkoituksessa. Kysymys työväen- 
talojen omistuksesta ei ole yksinomaan taloudellinen, vaan niiden 
kanssa siirtyy paikkakunnan järjestöllinen ja poliittinen elämäkin 
talon uuden omistajan johdettavaksi. Olisi liian yksinkertaista olettaa, 
kuten sosialidemokraatit meille nyt tahtovat uskotella, että kommu- 
nistit ilman vastapalvelusta luovuttaisivat senkin päävastustajalleen. 
Joko he silloin eivät enää ole kommunisteja, tai on tässä käyty kaup- 
paa muistakin arvoista kuin työväentaloista. 

Järjestöissä, joissa jäsenenemmistö on kommunistinen, voivat he 
asemaansa vaarantamatta huoletta luovuttaa johtokunnan toimet so- 
sialidemokraateille. Kun isänmaallinen kansa sitten joskus kääntää 
huomionsa toisiin asioihin — ja kerran he toivovat senkin tapahtu- 
van — on takaisinvaltaus kivutta suoritettavissa. Jos todellinen 
kauppa on tehty, on kommunisteilla siitä taas se etu, että he täksi 
”ylimenokaudeksi” saavat maanalaisen toimintansa rahoitettua n.s. 
vastustajan ollessa taloudellisesti sidottu. Siellä, missä johtokunnat 
yhteisestä päätöksestä ovat sekalaisia, kuten Helsingin työväentalolla, 
väytyy näiden vaalien taas perustua keskinäisiin, kummankin vapaan 
toiminnan turvaaviin sopimuksiin. 

Valtiovallalle tulee erinomaisen vaikeaksi tutkia kaikkia näitä ky- 
symykseen työväentalojen avaamisesta suuresti vaikuttavia seikkoja, 
elleivät paikkakuntalaiset itse sitä huomioillaan ja selvityksillään tar- 
mokkaasti avusta. Jokaisessa kylässä, missä tällainen näennäinen 
kauppa on tapahtunut, olisi siihen liittyvät olosuhteet otettava tutki- 
muksen esineeksi ja talon kohtalo ratkaistava vasta sen perusteella. 
Muussa tapauksessa olemme pian taas siinä pisteessä, josta tuomari 
Pöytäniemi alustuksessaan ilmeisesti täydellä syyllä varoitti: saa- 
tuaan takaisin vanhat etappipaikkansa on kommunisteilla entinen 
myyräntyönsä täydessä käynnissä. Mutta se ei ole ollut kansanliik- 
keen tarkoitus! 

Jatkaako kommunistinen VVH. 
toimintaansa? 


Muutama vuosi takaperin perustettiin Berliniin ”Kansainvälisen 
punaisen avun” järjestö, jonka johtajaksi tuli eräs Kominternin huo- 
mattavimmista saksalaisista toimihenkilöistä, Willy Miintzenberg. 
Sen johtokuntaan nimitettiin joukko kulttuurihenkilöitä eri maista. 
Näistä oli suuri osa porvarillisia, puhtaan inhimillisyysaatteen läpi- 
tunkemia tiedemiehiä ja kirjailijoita. Järjestön virallisena tarkoi- 
tuksena oli avustaa hätään tai poliittisen sorron alaiseksi joutuneita 
työläisiä ja heidän perheitään. Pian alkoi kuitenkin herättää huo- 
miota, että sillä oli käytettävänään suorastaan rajattomat rahasum- 
mat, joista vain murto-osa meni tällaisiin avustuksiin, jotavastoin 
miljoonia kiinnitettiin järjestö- ja kustannustoimintaan. Järjestö 
hankki itselleen suuria kirjapainoja ja perusti kustannusyhtiöitä, joi- 
den toimesta eri kielillä alkoi ilmestyä mitä räikeintä kommunistista 
kiihoituskirjallisuutta. Se paljastettiin Kominternin alaosastoksi, 
jonka päämääränä oli hyväntekeväisyyden peitteen alla herättää kai- 
kissa maissa tyytymättömyyttä nykyiseen yhteiskuntajärjestykseen ja 
siten omalta osaltaan valmistaa maailmanvallankumousta. 

Mainittavan menestyksen saavutti KPA. tunnetussa Saccon ja 
Vanzettin jutussa, jota se käytti hyväkseen ei ainoastaan kiihoituk- 
seen Yhdysvaltoja vastaan kaikkialla maailmassa Peräpohjolan tukki- 
metsiä myöten — saaden siellä aikaan silavalakon — vaan myös työ- 
läisjoukkojen kokoamiseksi jättiläiskokouksiin, joiden ohjelma ja pon- 
net olivat kommunistisia. Tämän jälkeen ei Komintern enää ole pei- 
tellyt järjestön luonnetta, vaan myöntää avoimesti, että se miljoonine 
jäsenineen on vallankumouksellisen kiihoituksen tärkeimpiä järjes- 
töjä. Sen merkitys on arvioitu jopa kommunistipuolueitakin suu- 
remmaksi. 

Oli vain luonnollista, että tällainen järjestö meidänkin maassamme 
käytti hyväkseen menneiden vuosien kiihoitusvapautta. Eri paikka- 
kunnille alettiin muodostaa ”Valtiollisten vankien huoltoyhdistyksiä”, 
VVAE., jotka Helsinkiin saivat keskusjohtonsa. Niidenkin ohjelma kä- 
sitti virallisesti vain taloudellisen avun antamisen ”vankiloissa viru- 
ville luokkatovereille”? ja heidän perheilleen. Varojen keräämiseksi se 
järjesti iltamia, rahan keräystä ja naisten ompeluseuroja. Tämän 
toiminnan alle kätkeytyi kuitenkin paljon laajempi poliittinen ohjelma. 

Vuonna 1929 antoi VVH. paljon työtä viranomaisille. Sen ju!kai- 
sema kalenteri: ”Punaisten puolesta — valkoisia vastaan” osoittautui 

ensiluokkaiseksi kiihoituskirjaksi, jossa punakapinaa ja maailmanval- 
lankumousta ihannoiden työläisiä innoitettiin uuteen kapinaan. Se 
takavarikoitiin ja sen toimittaja sai kyydin Tammisaareen. Ompelu- 
seurat paljastuivat kommunistisiksi soluiksi, joiden tarkoituksena oli 
järjestää yllytys ja uskonnon pilkka lasten keskuudessa. Kootuilla 
varoilla perustettiin punaorpo-koteja, joista Mäntsälässä sijaitseva 
kuluneena syksynä on antanut puheenaihetta. — Sen omistajana oli 
muodollisesti ”Työläisten Siirtolayhdistys r.y.”, joka nyttemmin on 
lakkautettu. Vaikka sen juttu jo on tullut lehdissä selostetuksi, kan- 
nattaa sitä vielä kerrata todistuksena oloista, jotka meillä ennen kan- 
sanliikettä olivat sallittuja: 

Kun kaksi etsivää, kouluneuvos Tunkelo ja eräs hänen apulaisensa 
saapuivat Mäntsälän pitäjän Sälinkään kylään, jossa orpokoti sijait- 
see, tutkimuksia toimittamaan, esiintyivät kaikki henkilökuntaan kuus 
luvat siten, ettei mitään tutkimuksia voitu toimittaa, jonka johdosta 
neidät lähempää kuulustelua varten päätettiin viedä Helsinkiin. Täl- 
löin mainitut naiset huusivat orpokodin pihalla oleville lapsille ”nyt 
ohrana vie meidät”. Silloin lapset, joita oli ollut kaikkiaan 28 kuuden 
ja viidentoista ikävuoden välillä olevaa tyttöä ja poikaa, olivat pan- 
neet toimeen aito vallankumouksellisen mielenosoituksen. Kaikki lap- 
set, sekä pojat että tytöt isoimmasta pienimpään olivat juosseet ym- 
päri rakennusta laulaen vallankumouksellisia lauluja sekä huutaen: 
”eläköön vallankumous”, ”eläköön kommunismi”, ”eläköön Neuvosto- 
venäjä”, ”alas lahtarit”, ”alas porvarillinen järjestelmä”, ”alas lah- 
tari Mannerheim ja hänen kannattajansa”, ”kosto elää”, ”kyllä kos- 
tamme kun kasvamme isoiksi” ja ”saatanan [Mannerheimin kätyrit” 
y.m. Kouluneuvos Tunkelolle lapset olivat erikoisesti huutaneet m.m. : 
”jos sinä saatanan lahtari vaan jäät tänne niin selkääs saat”, ”jos 
vaan tuot tänne lottias, niin me ajamme ne täältä helvettiin” ja ”kosto 
elää”. Kaikki tämä oli tapahtunut ilman että kodin henkilökunta 
olisi yrittänytkään lapsia kieltää tai estää. Päinvastoin oli, kun jotkut 
tytöistä olivat alkaneet itkeä, Tyyne Helena -Häkkinen sanonut lap- 
sille: ”älkää itkekö, teidän pitää kirota”. Lisäksi naiset olivat kehoit- 
taneet lapsia huutamaan eläköötä Neuvostovenäjälle. — Kaikesta 
edelläolevasta huolimatta yhdistyksen puheenjohtaja Artturi Virta 
väitti oikeudessa, että orpokodin tarkoituksena oli vain ollut aikaan- 
saada lapsille virkistystä sekä tilaisuutta voimisteluun, urheiluun, 
uintiin ja leikkeihin. Hän ”ei ollut tietoinen”, että siinä olisi harjoi- 
tettu minkäänlaista poliittista tai muuta propagandaa. 

Huhtikuussa v. 1929 oli Helsingin VVH. kutsunut koolle näiden 
”huoltojärjestöjen” yhteisen meuvottelukokouksen. Siinä oli edustet- 
tuna 30 eri järjestöä ja keskusteluissa todettiin, että ”porvariston 

viime vuonna huoltojärjestöjäkin vastaan kohdistettu hyökkäys” ei 
ollut kyennyt toimintaa lamauttamaan. Järjestöjen luku ja jäsen- 
määrä oli kasvanut ja työ muodostunut ”entistä tarkoituksenmukai- 
semmaksi”.  Kustannustoimintaa päätettiin laajentaa ja perustaa 
kolme uutta punaorposiirtolaa.  Amnestiavaatimuksen puolesta pää- 
tettiin taistella uudella innolla, päämääränä saada kaikki ”toverit” 
vankiloista vapautetuiksi. — Kuten muistetaan, yritettiinkin sitten 
Tammisaaren syömälakon yhteydessä aikaansaada suurlakkoa Am- 
mattijärjestön suosiollisella avustuksella. 

VVH:n erikoisalana on kuitenkin ollut oikeusavustuksen järjestä- 
minen syytteeseen pannuille kommunisteille. Kaksi vuotta sitten 'he- 
rätti maassamme suurta hämmästystä ruotsinmaalainen julkilausuma, 
jossa parikymmentä kirjailijaa, tiedemiestä ja jopa huomattavassa 
asemassa olevaa pappiakin pani vastalauseensa Turun hovioikeuden 
tuomiota vastaan m.s. suuressa kommunistijutussa. Myöhemmin kävi 
selville, että tämän toimenpiteen takana seisoi VVH., joka vastaavan 
ruotsalaisen järjestön kautta ja sosialidemokraattien avustuksella oli 
saanut nämä suurimmaksi osaksi vapaamielisen porvarillisen maail- 
mankatsomuksen omaavat henkilöt vakuutetuiksi Suomessa muka har- 
joitetusta viattomain työläisten oikeudellisesta sorrosta. Samoin on 
asianajaja Brantingin esiintyminen meikäläisten kommunistien puo- 
lustajana järjestetty kovalla rahalla VVH:n toimesta. Huvittavana 
proletaarisena ilmiönä mainittakoon, että Turun hovioikeudessa kom- 
munistien puolesta esiintyneiden asianajajain laskut VVH:lle ovat 
huimaavien summiensa takia herättäneet melkoista närkästystä. 

VVH:n tarina on nyt, kiitos kansanliikkeen, wirallisesti lopussa. 
Etsivän keskuspoliisin antaman selvityksen ja esityksen perusteella 
on sisäasiainministeriö syyskuussa antamassaan päätöksessä katsonut 
yhdistyksen ”toimineen vastoin lakia, harjoittamalla maan laillisen 
hallitusmuodon ja yhteiskuntajärjestyksen väkivaltaista kumoamista 
tarkoittavien vallankumouksellisten aatteiden levittämistä, noudat- 
taen tuossa toiminnassaan vallankumouksen aikaansaamiseksi Suo- 
messa Venäjällä perustetun ja toimivan suomalaiseksi kommunisti- 
seksi puolueeksi itseään kutsuvan järjestön ohjeita.” Tämän nojalla 
on ministeriö kieltänyt yhdistyksen toiminnan jatkamisen toistai- 
seksi. Sen asia on lakkautuspäätöstä varten raastuvanoikeuden tut- 
kittavana. 

Pahasti kuitenkin erehdytään, jos nyt uskotaan tämän kiihoitus- 
pesän todellakin lopettaneen toimintansa. Lokakuussa, siis kuukausi 
toiminnan keskeyttämisen jälkeen uudistui Brantingin vierailu maas- 
samme, eikä kukaan uskone hänen sitä tehneen vain jalosta asianhar- 
rastuksesta omalla kustannuksellaan. Silloin hänellä toki olisi verrat- 

tomasti laajempi ja häntä aatteellisesti paljon läheisempi työkenttä 
Neuvostovenäjällä, jossa tuhannet sosialidemokraatit sananmukaisesti 
viruvat vankilaluolissa, toisia tuhansia ruoskittaessa kuolemaan neu- 
* vostoliiton metsätyömailla. Mutta heidän avustamisekseen ei järjeste- 
täkään rahankeräyksiä suuressa mittakaavassa — kuten Ruotsissa 
suomalaisten kommunistien hyväksi kielletyn VVH:n välityksellä par- 
hatillaan tapahtuu. 

Lokakuun 14 p:nä ovat Ruotsin kommunistiset järjestöt, joihin 
m.m. on liittynyt ”Puolustuslaitoksen siviilihenkilökunnan yhdistys”, 
antaneet ”Folkets Dagblad Politiken'issa” neljällä palstalla julkais- 
tun tiedonannon ja kehoituksen, joka verisen kuvauksen jälkeen Suo- 
messa vallitsevasta tilanteesta sisältää seuraavaa: 

”Poliittisten vankien omaiset Suomessa ovat tässä tilanteessa 
muodostaneet puolustuskomitean, jonka tehtävänä on antaa apua pi- 
dätetyille, niiden perheille ja niin pitkälle kuin mahdollista kaikille 
fascismin uhreille yleensä. Tämä komitea vetoaa avun saamiseksi 
myös Ruotsinkin työläisiin. — Allemerkityt järjestöt ovat tämän suo- 
malaisen puolustuskomitean esityksestä käsitelleet asiaa ja päättäneet 
järjestää Ruotsin työväenluokan avun suomalaisille luokkaveljillemme. 
Tätä tarkoitusta varten on muodostettu komitea — Suomen komitea. 
Se vetoaa täten kaikkiin työläisiin ja heidän järjestöihinsä. — Suo- 
men komitea antaa kaikkien työväenlehtien harkittavaksi osallistumi- 
sen luokkalinjaan perustuvan mielenilmaisun luomiseen nousevaa 
fascistista liikettä vastaan suomalaisten luokkaveljiemme tueksi. 
Saattakaa julkisuuteen kaikki tiedot Lapuan fascismin hurjasta mete- 
löimisestä. Suomen komitea kehoittaa kaikkia työväenjärjestöjä jär- 
jestämään vastalausekokouksia fascismin käsittelemiseksi. Seliais- 
ten kokousten ponsille on annettava suurin mahdollinen julkisuus. Ne 
ovat sitäpaitsi osoitettavat Suomen lähetystölle, Rantatie 5 B, Tuk- 
holma. | 

Mutta suomalaisten tovereittemme asema on huolestuttava talou- 
dellisessakin suhteessa. Poliittiset vangit näkevät nälkää ohranan tut- 
kintovankiloissa. Heidän puolustuksensa maksaa rahaa. Heidän per- 
heensä kärsivät puutetta. Suomen komitea vetoaa siksi Ruotsin koko 
työläisluokkaan tuen ja avun antamiseksi suomalaisille luokkaveljil- 
lemme. Komitea ehdottaa täydessä sopusoinnussa Suomen poliittisten 
vakien puolustuskomitean pyynnön kanssa, että Ruotsin koko työ- 
Jäisluokka, muihin mielipide-eroavaisuuksiin katsomatta, päättäisi yh- 
teisesti viedä läpi tämän toimenpiteen. — Rahat lähetetään turvatussa 
muodossa vainotuille työläisille — —” 

Systeemi on jo täysin tuttu Sacco—Vanzettin jupakasta, Ruotsin 
”sivistyneistön” vastalauseesta y.m. kommunistisista esiintymisistä, 

joissa ulkomaita kiihoitetaan sekaantumaan toisen valtakunnan sisäi- 
siin asioihin. KPA:n ja sen Suomen alaosaston, VVH:n puumerkit 
ovat kyllin selviä. Ja kun keräyslistoja on lähetetty 5,000 yhdistyk- 
selle tulee rahaakin varmasti kertymään, joka sitten ”turvatussa 
muodossa” voi hedelmöittää luokkataistelua Pohjanlahden tällä puolen 
Moskovan linjojen mukaan. 

Mitä Ruotsissa tapahtuu ja toimitetaan, voi meille olla yhdenteke- 
vää. Mutta kun tämä puuha ei jätä epäilyksen varaa täkäläisen, toi- 
mintakiellon saaneen VVH:n työn jatkumisen suhteen, emme voi olla 
tekemättä niille viranomaisille, jota asia lähinnä koskee, seuraavaa 
välikysymystä: 

1. tuntevatko viranomaiset tuon Suomessa toimivan puolustus- 
komitean ja seurataanko sen toimintaa? 

2. aiotaanko sille sallia Ruotsissa koottujen varojen käyttö esim. 
orpokotien perustamiseen Mäntsälän mallin mukaan? 

3. tullaanko VVH:stä tekemään loppu myös käytännössä, muodol- 
lisen lakkautuksen lisäksi? 

Tulemme palaamaan asiaan! 

Mäntsälän punaorpokoti ja mitä 
«Punainen Karjala* siitä tietää. 
”Punainen Karjala” joulukuun 3 p:ltä kertoo: 


Fascisti-Suomesta 
Punaorvot raakimusten hampaissa 


”Kun lahtarifascistit Suomessa aloittivat avoimen toiminnan työväenluokkaa 
vastaan, ei heidän raakuuksiltaan säästyneet pienet lapsetkaan. Niinpä suori- 
tettiin Mäntsälän Punaorpokodissa näytelmä, joka hakee vertaistaan raakuu- 
dessa. 

Mäntsälän Punaorpokodissa sai suojaa 26 punaorpoa, joilta lahtarien luokka- 
kosto oli riistäryt hvoltajat. Eräänä yörä syyskesällä piirittivät aseelliset 
roistot talon, ryöstivät makuulla olleen poikain ohjaajan ja veivät autoon. Sea 
jälkeen vangittiin tyttöjen ohjaajat. ”Kasvattajiksi” tuotiin Mäntsälän lottia 
ja Helsingistä vitivalkoinen, kaikkea inhimillisyyttä vailla oleva naikkonen. 

Nyt alkoi ”kasvatus”. Lapsia komennettiin ensi työksi lipun nostoon. Tan- 
koon oli saatava kohoamaan lahtarilippu. Lapset kieltäytyivät jyrkästi. Vasta 
ankarien uhkauksien ja lahjomisten jälkeen onnistuttiin pakoittamaan eräs 5- 
vuotias lapsukainen tähän työhön. . Sen jälkeen alkoi lahtarilaulujen laulatus, 
joita työläislapset eivät osanneet, vaan lauloivat tilaisuuteen sopivamman lau- 
lun ”Riistäjät ruoskaansa selkäämme soittaa, vastassa valkoinen armeija on”. 
Lapsia komennettiin verikenraali Mannerheimin kuvalle kunniaa tekemään, lap-« 
set vastasivat, että heillä on yksi kuva, jolle he tekevät kunniaa: ”Se on Leninin 
kuva”! Seurauksena oli, että lapsilta vähennettiin ravintoannokset, alituinen 
rankaiseminen tuli päiväjärjestykseen. Kirjeet joissa lapset yrittivät tiedoittaa 
omaisilleen hädänalaista asemaansa, pidätettiin, mutta punaorpojen rintama oli 
kaikista kidutuksista huolimatta ehjä. Kun lapset huomasivat, että heidän kir- 
jeensä pidätettiin, lopettivat he kirjeittensä iuovuttamisen lotille, mutta eivät 
lopettaneet kirjoittamista. Nämä pienet luokkataistelijat säilyttivät kirjeensä 
eräässä puun kolossa, josta ne tovereille luovutettiin todistukseksi tuleville 
ajoille. 

Kun lapsien omaiset saivat tietää, minkälaisen kidutuksen alaisena puna- 
orvot olivat, alkoivat he vaatia lapsien kotiin lähettämistä. Kouluhallitus kielsi 
lapsien luovuttamisen muussa tapauksessa kuin siinä, jos äiti tai joku muu 
omainen tulee hakemaan. Nyt alkoi työläisten keskuudessa rahan keräys köy- 
hille omaisille matkarahoiksi ja vihdoin onnistuttiin lapset pelastamaan lahta- 
rien ”kasvatuksesta”. 

Surkea oli katsella ennen niin siistiä kotia. Suojelijat, jotka yöt ”vartioivat” 
vankejansa jättivät jälkensä sekä ulos että sisälle. Ympäristö täynnä tupa- 
kanpätkiä ja muita jätteitä, sisällä likaisia vaatteita ja pesemättömiä astioita. 
Kun kotia suljettaessa tätä kummasteltiin, selitettiin työläisille, että lotat eivät 
ole koskaan tottuneet tekemään työtä. — Mutta syödä olivat osanneet! Vaikka 
lapsilta vähennettiin maito- ja ravintoannoksia, olivat laskut kohonneet (velaksi 


52 VALKOINEN VARTIO N:o 2 


kun ottivat taloista Punaorpokodin laskuun) silti tuhansiin markkoihin muuta 
man viikon aikana. 

Mäntsälän Punaorpokodin ryöstö, joka nähtävästi suoritettiin kouluhallituk- 
sen siipien suojassa, koskapa selvittelijänä esiintyi itse Tunkelo ei silti onnis- 
tunut, lapsiin se teki aivan vastakkaisen vaikutuksen. Omaiset kertoivat lap- 
sien ylpeydellä puhuvan taistelustaan lahtareita vastaan.” 


Uskomme mielellämme, että se henki, jonka lehti kuvaa näille on- 
mettomille lapsille ominaiseksi, vallitsi kodissa aina kouluneuvos Tun- 
kelon siinä suorittamaan puhdistukseen asti. Mutta se erehtyy kuvi- 
tellessaan itselleen — sillä kysymyksessä on sangen vilkas mielikuvi- 
tus — sen edelleenkin jatkuneen. Varmasti vaadittiin lasten uusilta 
kasvattajilta paljon työtä, ennenkuin se vahinko, jonka punaiset raa- 
kimukset nuorissa sieluissa olivat aikaansaaneet, tuli korjatuksi. 
Asiantuntevalta taholta olemme kuitenkin saaneet tietää, että kun 
lapset pari viikkoa myöhemmin kouluhallituksen kustunnulksella mat- 
kustivat koteihinsa, heidän mielensä olivat miin muuttuneet, että he 
itkien erosivat kasvattajastaan. Silloin ei enää Leniniä palvottu, 
vaan pidettiin isänmaan lippu ilman pakotusta kunniassa. — Velat, 
jotka kodilta jäivät punaiselle osuuskaupalle maksamatta, olivat sen 
kommunistisen huushollin ajalta, josta toki eivät viranomaiset voi 
vastata. 

Emme voi lopuksi olla kysymättä, miten kodissa vallinneet neuvos- 
tovenäläiset olot ovat olleet mahdollisia, ilman että paikkakunnan 
isänmaallinen väestö jo sellaisen komennon alkaessa on noussut sitä 
vastaan. Tilanne olisi helposti ollut korjattavissa ilman kommunisti- 
lakeja ja kansannousua, sillä viranomaiset eivät olisi sellaista tietoi- 
sesti hetkeäkään suvainneet. Löytyykö tällaisia kasvatuslaitoksia 
ehkä useampiakin? Tulivathan samoin vain sattumoisin syksyllä v. 
1929 surkeat olosuhteet Kaarinan kunnallisessa lastenkodissa ilmi. 
Elleivät isänmaalliset kansalaiset pidä silmiään auki ja avusta viran- 
omaisia ilmoituksella huomioistaan, on kaikki taistelu kommunismia 
vastaan turhaa! 


PRTTLLLLLTTTOMMOT LI TTOSRNNTT LUUT TSSPAATTL LUULTU UU LTOSITLLLLLT POSTI LLL LEPOON LULU TTPOITLLLL LTU LLLLL TTO TLL OSEILLLL LL TSST LL LN 


”Vallankumouksella ei tule olemaan pysyväistä menestystä, niin 
kauan kuin perhe ja perhevaisto pysyvät.” 


Kominternin toimintaselostus 1924. 


KAAUITTTTTILAAIIIITTTTTTLUMESLUTTTTTILASSRAMITTTTTTLLAMASATTTTIIAAIASSITTT TTT TILIA TYTY LAOMSEITTTYTTTIIKEOKOITTTTTELMAIIITTTTYTOTLOSSNUTTTTTTILUAOAIATTTOTTELOISSOITTTTTT TILA 

Muuan kommunismin uusi työmuoto. 


"Ompeluseurat'. 
Kirj. E. S. 


Noin puolitoista vuotta sitten kirjoitti eräs kommunistilehti, että 
miehiä on viime aikoina ruvennut jänistämään heidän työskennelles- 
sään kommunismin hyväksi. Siitä syystä on nyt naisten tartuttava 
asioihin ja ryhdyttävä niitä hoitelemaan ; naiset ovat rohkeampia, ovat 
tottuneempia uhrautumaan. Vain ”alla sirpin, vasaran” alkaa naisi]- 
lekin yhdenvertaisuuden, onnen ja vapauden aika ”suuressa työläis- 
kommuunassa”. Siellä vasta on naistenkin tulevaisuus turvattu. 

Osa sitä naispolvea, joka nyt on astunut tai on astumassa kunnal- 
lisia ja valtiollisia cikeuksia käyttämään, on jo kasvanut ”alla sirpin, 
vasaran”. Kommunistisissa lastenjärjestöissä on nimittäin kokous- 
huoneessa tämä merkki riin huomattavalla paikalla, että lapset jo lap- 
sina työskennellessään Suomessa luvallisissa järjestöissä tottuvat sii- 
hen, että työn tulee tapahtua sirpin ja vasaran alla. Tämän voivat 
viranomaiset todeta kaikista niistä lukuisista kuvista, joita on otettu 
pioneerijärjestöjen ja järjestönuorten kokouksista ja jotka jo v:na 
1924—25 esitettiin eduskunnan valiokunnassa. Mutta sehän ei aikai- 
semmin ole liikuttanut viranomaisia. ... Siinä ei nähty mitään vaa- 
raa, ennenkuin Lapuan annettua sysäyksensä huomattiin, mihin tämä 
johtaa. 

Kun lapset ja nuoriso ovat kasvaneet ”sirpin ja vasaran alla”, ja 
kun tälle naispolvelle sanotaan: miehet ovat raukkoja, nyt meidän 
naisten cn noustava taistoon, sirppi ja vasara kutsuvat, niin ei ole 
mitä ihmettelemistä siinä, että naiset tätä kutsua noudattavat ja 
astuvat tulilinjoille. Suomen kansalla on aina ollut ihmeellisen vahva 
usko kaikkeen painettuun. ”Präntätty” on yhtä luotettavaa kuin 
Jumalan sana. Kapinaleskien yhteinen valitus oli, kun he työn kautta 
saivat apua hätäänsä ja puutteeseensa: ”miksi annettiin ”Työmiehen' 
ilmestyä. Jos sitä ei olisi ollut, olisi minulla mies elossa. ... Tietysti 
uskottiin, mitä se kirjoitti.” 

Ja kun nyt vuosia on saanut ”präntättynä”; postikonttorista tilat- 
tavissa lehdissä julistaa, että ”alla sirpin, vasaran” alkaa naistemme 
onnen kausi, niin miksi ihmetellään, että kaikissa kommunistijutuissa 
on niin paljon naisia? Sehän on vain aivan johdonmukainen seuraus 
valtion suhtautumisesta kommunismiin. 

Kommunistinaisilla onkin eräs erittäin sopiva työmuoto, jota on 

vaikea todeta ja kieltää. He kokoontuvat nimittäin ”ompeluseuroi- 
hin”. Ovathan ompeluseurat jotain varsin luvallista ja sallittua, vie- 
läpä hyvääkin. Sehän on työtä toisten hyväksi, uhrautuvaa, jaloa 
työtä. Ja niin istutaan ompeluseuroissa, jotka poikkeavat tavallisista 
ompeluseuroista siinä, että miehet saavat näissä alustaa keskustelu- 
kysymyksiä, että niissä ei ainoastaan ommella, vaan pohditaan päivän 
kysymyksiä, että niissä pidetään pöytäkirjaa, ja että niissä on — aina- 
kin toisissa — esillä salaperäinen lippu, jonka olemassaolosta on todis- 
tcet, mutta sota ei kukaan ulkopuolkuen ole nähnyt. Voimme kyllä 
aavistaa, minkä näköinen se lippu on, ja jos joskus joutuisimme so- 
taan, saisimme sen varmasti nähdäkin — sekä sen nykyisen käytön 
seuraukset. ... 

Ompeluseuroissa tehdään kommunistista valistustyötä. Ne ovat 
lakkautettujen kommunistijärjestöjen yhtenä nykyään toimivana eli- 
menä. « Niissä ja niillä kootaan varoja kommunistiseen kiihoitukseen 
ja niissä kasvatetaan nuoria naisia tätä toimintaa varten. Näitä om- 
peluseuroja on etenkin teollisuuspaikkakunnilla. Erään valtionkin 
tehtaan alueella on todettu tällaisen, vieläpä hyvinkin suuren ja vir- 
keän olemassaolo pöytäkirjoineen ja miehisine ”alustajineen”. Kom- 
munistijärjestöjen pöytäkirjat ovat usein hyvinkin taitavasti kirjoi- 
tetut, eikä varsinainen toiminta käy niistä sillä tavalla selville, että 
pöytäkirjojen perusteella läsnäolijat voitaisiin asettaa syytteeseen. 

Kommuristinen toiminta naisten keskuudessa on kantanut run- 
saan hedelmän, niin runsaan, että ne, jotka lähemmin ovat joutuneet 
näitä asioita seuraamaan, ovat peloissaan kansamme tulevaisuudesta, 
ollei tälle toiminnalle panna nopeita ja todella riittäviä sulkuja. Kom- 
munistijohtaja Rosenberg, vanha perheellinen mies, oli vangittaessa 
vuoteessa 18-vuotiaan tytön kanssa, joka oli niin rivo suustaan, että 
sai Suomen Sosialidemokraatin reportterinkin mykistymään. Erään 
sairaalan koko naisosasto oli puolitoista vuotta sitten täynnä kommu- 
nistisia potilaita, jotka kaikki olivat hoidettavina — sikiönsä lähdet- 
tämisestä saamistaan vammoista. Useimmat kommunistijuttuihin 
sotkeutuneet naiset ovat olleet luvattomissa suhteissa kommunistisiin 
toimihenkilöihin. Mäntsälän lastenkodin johtajien opetukset lapsille 
vangitsemistilaisuudessa ovat tutut. Palaamme myöhemmin tähän 
puoleen, kommunistien toiminnan sisällykseen : uskonnon, siveellisyy- 
den ja isänmaanrakkauden, kodin ja perheen hävittämiseen. To- 
teamme nyt vain, että tämä työ on ollut menestyksellistä. 

On suuri erehdys vähäksyä kommunistien toimintaa naisten kes- 
kuudessa. Kansan- ja työläisnaisissa on tiedon- ja taidonhalua, vir- 
keyttä, pyrkimystä päästä selville yhteiskunnallisen työn merkityk- 
sestä, oikeuksista ja velvollisuuksista. Kommunistit ovat oivaltaneet 

tämän. Heidän työssään olevat naiset eivät ole yksinkertaisia, tietä- 
mättömiä fanaatikkoja, vaan koulutettuja, hyvin opetettuja, paljon 
lukeneita naisia, hyviä väittelijöitä, jotka panevat vähemmän asioita 
seuranneet ”pussiin”. Toisilla on esim. kansantalouden alalla hyvin 
laajat tiedot. 

Työläisnaisten, tehtaalaisen, mökkiläisen ja muun pieneläjän päi- 
västä toiseen, kädestä suuhun elävän naisen psyyke ja mentaliteetti 
ovat toisenlaiset kuin turvatussa asemassa olevien. Tätä ovat kom- 
muristit osanneet käyttää taitavasti hyväkseen, kun laiminlyönnit 
porvarillisen yhteiskunnan taholta ovat hyvinkin suuret. Ei kukaan 
neuvo esim. tehtaiden naisjoukkoa, miten he ammattityönsä ohella 
voisivat hoitaa kotejaan, miten järjestää elämänsä, jottei työ kävisi 
ylivoimaiseksi, jotta ansio saataisiin riittämään, miten lapsia olisi 
kasvatettava. Joka näissä suhteissa ojentaa auttavan käden, se on 
heidän todellinen ystävänsä. Mutta ei eduskunnassakaan vielä oival- 
ieta vaaran suuruutta, kun esim. Martta-yhdistykset eivät saaneet 
työtään varten riittävää avustusta. 

Joka on joutunut opettamaan esim. työttömien ammattikurssailla 
yhteiskuntaoppia tai esitelmöimään yhteiskunnallisista kysymyksistä 
eri paikkakunnilla, on voinut todeta sen tavattoman suuren harras- 
tuksen ja sen odotuksen jännityksen, jolla jokaista esitystä odotetaan 
sekä sen herpaantumattoman mielenkiinnon, jolla sitä kaikkialla seu- 
rataan. Mutta samalla on täytynyt todeta ne monenmoiset harha- 
käsitteet, ja käsitykset, jotka ovat vallalla sekä nuoren että vanhan 
naispolvemme keskuudessa yhteiskuntarakenteesta ja yhteiskunnalli- 
sista oloista, maamme menneisyydestä ja nykyisyydestä, iskulauseista 
ja tunnuksista, puolueista ja päivälehdistä. 

Kommunismia ei hävitetä yksinomaan lakipykälillä ja laeilla, vaan 
sitkeällä, positiivisella työllä arkisen elämän helpottamiseksi. Kommu- 
nistista valistustyötä vastaan on sulun lisäksi järjestettävä naisille 
yhteiskunnallinen valistustyö ja ammattiopetus tiedonhalun ja tie- 
”ompeluseurojen” myrkyllistä kylvöä. Nukkuminen on vaarallista, 
sillä me voimme 'herätä mitä peloittavimpiin tosiseikkoihin. 

Valistus- ja opetustyö voidaan järjestää monella tavalla. Missä 
on työväenopistoja, voidaan perustaa kerhoja tai järjestää luentosar- 
joja ja talouskursseja. Missä eri yhdistyksillä on todellisia ompelu- 
seuroja, on erittäin sopivaa ottaa joku kysymys kerrallaan pohditta- 
vaksi järjestetyin keskusteluin puheenjohtajan avulla. Käyhän puhe 
niissä muutenkin, joten järjestys ei työtä haittaa. Eri naisjärjestöillä, 
Lotilla, teollisuuslaitoksilla y.m. on laaja ja hedelmällinen työmaa 
edessään. On vain ensin perehdyttävä riittävän monipuolisesti näihin 

kysymyksiin ja eri alojen tarpeisiin, jotta keskustelussa voidaan sel- 
viytyä ja antaa vastauksia sekä järjestää työskentelymuodot. Erit- 
täin tärkeätä on, että ollaan perillä kommunistisen toiminnan laa- 
dusta naisten ja nuorison keskuudessa, sen pyrkimyksistä, opista, työ- 
tavasta ja elimistä. Ja valtion myöntäessä varoja ammattiopetukseen 
ja kursseja varten työttömille naisille olisi aina huolehdittava siitä, 
että yhteiskuntaopille on varattu riittävä tuntimäärä ja siihen pä- 
tevä opettaja. 

Kommunismi on kuin lohikäärme, jolla on sata päätä. Hakkaat 
siltä yhden, niin toinen kasvaa tilalle, ollen heti valmis hyökkäämään. 
Tällä hetkellä on naisten ”ompeluseurat” yksi tämän lohikäärmeen 
myrkkyä levittävistä päistä ja niistä vaarallisimpia, sillä myrkyttä- 
mällä naiset ja äidit tuhotaan kansa kaikkein varmimmin. 

Valvokoon siis ”konsulit” kukin paikallaan ja asetettakoon sulut 
”ompeluseuroille”, mutta tyydytettäköön tiedon- ja taidon jano tosi- 
tiedoin. Samalla muistettakoon, että nyt on Suomen naisten etsikko- 
aika, heidän valtiollisen ja yhteiskunnallisen kypsyytensä tulikoe. 
Eloa on paljon, mutta missä ovat työntekijät, missä naistemme todella 
valveutuneet johtajat? Näkevätkö he viljan kypsyvän ja saavatko 
he elonkorjaajat liikkeelle, osaten järjestää heidän tärkeän työnsä? 


LUTAUULLILUNNULLLULLLUIITLLLIIULLIMIIIILULIIMUILLLIAUILLLIUOUNILUL IITTI 


”Vanhempainrakkaus on enimmäkseen vahingollista. Perheessä 


kasvanut lapsi kehittyy yleensä yhteiskunnanvastaiseksi.” 


Sinovjevin puoliso. 


”Lasten osanotto katutaisteluihin on meille opiksi ja loistavaksi 
esimerkiksi.” 
Sinovjev. 


”Lasten on oltava läsnä teloituksissa ja iloittava köyhälistön 


vihollisten kuolemasta.” 
Lenin. 


UKUTTTTLTTTTTUTUTTTTTTTUTTIIT 

Terrori alkaa Neuvosto-Karjalassa. 


”Punaisen Karjalan” mukaan on tilanne Neuvosto-Karjalan met- 
sätyömailla käynyt joulukuussa entistä uhkaavammaksi ja ennustuk- 
semme punaisen terrorin alkamisesta hakkuusuunnitelmien toteutta- 
miseksi on nopeasti täyttynyt. 


Kuten edellisessä numerossamme jo esitettiin, ovat hakkuu- ja uit- 
tosuunnitelmat tähän talveen mennessä saatu suurin piirtein, vaikka- 
kin vaikeuksin suoritetuiksi. Viimekesäisten uittojen liiallisen veny- 
misen vuoksi on kuitenkin tämän talven hakkuusuunnitelmaan ilmes- 
tynyt ennenkuulumaton ”repeämä”, jonka poistaminen näyttää käyvän 
tshekallekin ylivoimaiseksi tehtäväksi. — Vaikka hakkuutöiden piti 
alkaa jo kesällä oli esim. Karelles saanut syyskuun 10 p:ään ohjelmas- 
taan vain 1,4 % suoritettua. Työvoiman ilmeisen puutteen vuoksi siir- 
rettiin hakkuun varsinainen alkamisaika silloin lokakuun alkuun, jol- 
loin kaikkien miesten oli oltava metsässä. Vuoden viimeinen neljän- 
nes julistettiin ”iskuneljänneksi”, jonka aikana oli hakattava 50 % 
koko vuosiohjelmasta. Työn johtoon nimitettiin diktaattorivaltuuk- 
silla varustettu ”seitsikko”. 

Mutta lokakuukin kului ilman että mitään olisi saatu aikaan — 
päinvastoin oli työpaikkojen varustaminen elintarpeilla ja työvälineillä 
sekin vielä suorittamatta. Uusi käsky määräsi miehet metsälle mar= 
raskuun alkuun ja sekä tsheka että nuorisoliittolaiset mobilisoitiin 
”iskuprikaatiksi”. Aikaa pidennettiin uudelleen marrask. 25 piään, 
jonka jälkeen rikoslain pykäliä oli kaikella ankaruudella niskottelevia 
vastaan sovellutettava. Nyt saatiin työt alulle, mutta joulukuun 1 
p:ään oli ohjelmasta suoritettu vain 3 %. ”Repeämää” näkyy edelleen- 
kin jatkuvan. Jouluk. 10 p:ään mennessä ei Kiestingin, Uhtuan, Repo- 
lan ja Rukajärven piireistä ole yhtäkään hakkuu- tai ajomiestä saatu 
metsään. Vain Kantalahden ja Sorokan piireissä kohoaa hakkuu- 
miesten lukumäärä 50 % tarpeellisesta määrästä. Muissa se vaihtelee 
20—40 % välillä. = Ajomiehistä on talven tulosta huolimatta vain 
muutama prosentti käytettävissä. Koko Karjalassa on työhön lähte- 
nyt paikallisesta työvoimasta vain 35 % suunnitelman edellyttämästä 
määrästä. Ulkoapäin on värvätty 1,680 hakkaajaa ja 135 hevosta, 
joista Karjalaan on saapunut noin 130 hakkuu- ja 61 ajomiestä. Ha- 
kattu on kaikkiaan 174,337 kiintokuutiometriä puutavaraa eli 6,81 % 
iskuneljänneksen ohjelmasta. Ajettu on 2,05 %. 

”Punaisen Karjalan” pääkirjoitus jouluk. 17 p:ltä toteaa kaiken 
lisäksi, että ”työtä tulee kovin vähän tehdyksi siihenkin työvoimaan 

verraten, mikä on metsätöihin lähtenyt.” Niinpä on Aunuksen pii- 
rissä kuun ensimmäisen kymmenpäivän aikana ollut metsätöissä 1,591 
tukinkaatajaa ja 117 ajajaa, mutta työpäiviä ovat tehneet miehet vain 
2,790 ja hevoset 458. Petroskoin piirissä ovat vastaavat luvut: työssä 
875 kaatajaa ja 361 ajajaa, mutta ihmistyöpäiviä 2,600 ja hevostyö- 
päiviä 262. Lehti toteaa, että työaikaa käytetään ”kaikkeen muuhun 
kuin hakkuuseen ja ajoon”, kysyen huolestuneena, mihin tämä vete- 
lehtiminen johtaa. 

”Repeämä” on herättänyt Moskovassakin kasvavaa huomiota. 
Seitsikolle on annettu uudet entistä ankarammat määräykset ja kom- 
munistipuolueen sihteeristö on jouluk. 19 p:nä julkaissut ohjeet terro- 
vin alottamisesta kaikkialla Neuvosto-Karjalassa. Todettuaan, että 
annetut käskyt ovat jääneet täyttämättä, on se jakanut varoituksia 
ja muistutuksia eri piireille. ”Heikosta työstä on vedettävä puolue- ja 
nuorisoliitto edesvastuuseen ja toimettomiksi jääneet järjestöt ja hen- 
kilöt oikeudelliseen edesvastuuseen.” Metsään on lähdettävä 100-pro- 
senttisesti viimeistään joulukuun 25 päivänä — joulupäivänä! Lenin- 
gradin ja läntisille alueille on lähetettävä prikaatit, joiden tarkoituk- 
sena on työvoiman tuonnin jouduttaminen Karjalan ulkopuolelta. 
Kaikki kulakit ovat luetteloitavat ja säatettava metsään 3 päivän ku- 
luessa. Kulakit on otettava proletariaatin diktatuurin koviin kouriin. 
”Viipymättä on asetettava oikeudelliseen edesvastuuseen sellaiset ku- 
lakit, jotka eivät täytä kiinteitä tehtäviä, järjestäen oikeudenkäynnin 
heidän suhteensa näyteoikeutena.? Se on käsiteltävä kahdessa päi- 
vässä ja rikoslain 61 ja 58 pykäliä on sovellutettava. Heille on annet- 
tava 50—100 % suuremmat hakkuu- ja ajomäärät kuin on paikkakun- 
nalla keskimäärin. Ensi kerralla kieltäytyessä työstä rangaistaan ku- 
lakkia sakottamalla viisinkertaisesti työtehtävän arvoon nähden, toi- 
sella kerralla vankeudella tai pakkotyöllä yhteen vuoteen. Kieltäytymi- 
sestä ryhmänä tai vastustaessa aktiivisesti neuvostovallan toimen- 
piteitä tuomitaan kulakki 2 vuoden vankeuteen, omaisuuden takavari- 
koimiseen ja karkoitukseen. 

Karjalan talonpoikien suhteen — kulakki on jokainen, jolla on 2 
lehmää tai hevosta — on siis terrori nyt avoimesti julistettu. Seuraava 
aste tulee olemaan ”näyteoikeuksien” järjestely Moskovan ”tuholais- 
prosessin” malliin. Erikoisesti vielä huomautetaan, että prokuraat- 
torin on käsiteltävä metsätöiden yhteydessä syntyneet jutut ”nopeassa 
järjestyksessä, antaen asian käsittelylle laajan yhteiskunnallisen kas- 
vattavan luonteen.” Mutta kun repeämää ei uskota näilläkään kei- 
noin voitavan poistaa, kehoittaa sihteeristö julistuksen 12:nnessa koh- 
dassa Työasiain kansankomissariaattia jouduttamaan kysymyksen kä- 
sittelyä naisten ja alaikäisten metsätöihin vetämisestä. 

Voimme vain jäädä näiden julmuuksien tuloksia odottamaan. 
Puolikuolleet pakolaiset niistä kyllä aikanaan kertovat. Toistaiseksi 
toteaa seitsikko, ettei ”Karelles ole tähän mennessä saanut vielä min- 
käänlaista käännettä tilanteeseen. Metsäteollisuuspiirit ovat alenta- 
neet työvauhtia. Päivittäiset hakkuunormit jäävät täyttämättä.” Ka- 
relles ei vielä ole saanut kuntoon kuormastoaankaan eikä traktoreita 
ole viety jääteille. Ne eivät vielä ole edes kunnossa ja kaipaavat kor- 
jauksia. 

Alkaa todellakin näyttää siltä, kuin jäisivät englantilaiset puutava- 
ran ostajat ensi kesänä ilman sopimuksen mukaisia leveranssaja. Ja 
jos ne sittenkin täytetään, tapahtuu se Karjalan talonpoikain, heidän 
vaimojensa ja alaikäisten lastensa verellä. Mutta tietenkin tulee Eng- 
lannin pääministeri edelleenkin kaikkiin kyselyihin vastaamaan, ettei 
pakkotyön käyttöä Venäjällä ole voitu todeta. — Valkoinen Vartio tu- 
lee edelleenkin kuukausittain seuraamaan tilanteen kehitystä. 


PYTTTYTTTT PYTTTTTUTTTTTTTTTITTTITIITTIIITIITTI 


ilmestyy tammikuusta alkaen ker- | 
ran kuukaudessa 32-sivuisena jul- 
kaisuna. Se jaetaan ilmaiseksi Suo- 
men Suojelusliiton kaikille vaki- 
naisille jäsenille. Tilaushinnat ei- 

jäsenille | 

Valkoisen Vartion kirjoituksia saa lähteen 
mainiten vapaasti käyttää. 

Venäjä ja Yhdysvallat. 


(Jatkoa.) 


Parhaimman yleiskatsauksen Amtorgin menetelmiin ja päämääriin 
antavat kuitenkin Besedovskin muistelmat, jotka ennen tutkimuksen 
toimeenpanoa ilmestyen nyt ovat tulleet kuulusteluissa ainakin tältä 
kohdaltaan totuuden kanssa yhtäpitäviksi todetuiksi. 

Kun Besedovskin tuli siirtyä Yhdysvaltoihin, toimiakseen sitten 
Amtorgin johtokunnassa, antoi eräs Kominternin silloisista määräävis- 
tä jäsenistä, Pjatnitski, hänelle yksityiskohtaisia ohjeita. P. ilmoitti, että 
vallankumouksellinen työ Amerikassa on suunnattu ensi kädessä työt- 
tömiin ja farmareihin, joiden keskuudessa tyytymättömyys alkavan 
pulakauden johdosta jo oli suuri. Kommunistipuolueen rahoitus tapah- 
tuu Berlinin kauppavaltuuskunnan välityksellä, mutta kun varojen 
siirto joskus voi myöhästyä, valtuutettiin Besedovski antamaan niitä 
myös Amtorgin presidentin tililtä — siis noista merkillistä ”osinko”- 
varoista. Summa ei kerrallaan saanut ylittää 10,000 dollarja ja ne 
korvattaisiin myöhemmin Berlinistä käsin. Näennäisesti itsenäisinä, 
mutta todellisuudessa kiinteässä yhteydessä Amtorgin kanssa työsken- 
teli kaksi toiminimeä, joista toinen = virallisesti kävi kauppaa lakritsi- 
juurella. Niiden tehtävänä oli taloudellinen ja sotilaallinen vakoilu. — 
GPU:n ulkomaisten osastojen päällikkö Trelisser kertoi B:lle, että po- 
liittiseen tiedusteluun uhrattiin suuria summia. GPU. valvoi Amtor- 
gin toimintaa ja tämän työn johtajalla oli siinä toimistopäällikön ase- 
ma. Siihen oli komennettu muuan kommunistipuolueen napamiehistä. 
Poliittista tiedustelua varten perustettiin parhaillaan pientä salaista 
järjestöä, jonka välittäjänä Amtorgiin toimi Venäjän punaisen ristin 
virallinen edustaja. GPU:n työhön USA:ssa uhrattiin vuosittain 60,000 $. 

Kuvaavaa Komintemin vaikutusvallalle Neuvostoliiton kaupallisessa 
edustuksessa on B:n kertomus olosuhteista Buenos Airesissa, jossa 
Amtorgilla oli alaosastonsa Etelä-Amerikkaa varten. Sen johdossa oli 
muuan entinen suutari Krajevski, joka aikaisemmin oli työskennellyt 
tshekassa, mutta saanut sieltä siirron sadisminsa vuoksi. Hän eli suu- 
rella jalalla ja tuhlasi ,edustukseen* sellaisia jättiläissummia, että Ar- 
gentinan osasto kävi huomattavalla tappiolla. Mutta Amtorg oli voi- 
maton vapautumaan hänestä, sillä Moskovassa oli hän suuressa suo- 
siossa, koska hän tuhlauksensa ohella ylläpiti Argentinan kommunisti- 
puoluetta — Amtorgin varoilla. 

Sitä myöten kun tämä mätä on alkanut paljastua on Yhdysvaltojen 
hallitus ryhtynyt yhä jyrkempiin toimenpiteisiin venäläistä tuontia ja 

sen ohella harjoitettua kommunistista kiihoitusta vastaan. Pohjana sen 
toimenpiteille on ollut polkumyynnin vastainen laki vuodelta 1921, 
kielto vankityöllä tuotettujen tavarain maahantuonnista erinäisine lisä- 
yksineen sekä laki siirtolaisuudesta. Jo heinäkuussa antoi valtiode- 
partementin tulliosasto selityksen, että kaikki Venäjältä selluloosalas- 
tissa Yhdysvaltoihin saapuvat laivat estetään lastiaan purkamasta, 
koska lastaus on suoritettu vankityöllä. Täydentävästi ilmoitti raha- 
asiain departementti saaneensa Venäjältä tulleiden laivojen miehistöön 
kuuluvilta valantehneiltä henkilöiltä todistuksia, joiden mukaan lasta- 
ukseen oli käytetty mitä julmimman kohtelun alaiseksi joutuneita pap- 
peja ja talonpoikia. Lastauskielto kohdistettiin heti noin 80 laivaan, 
mutta peruutettiin maahantuottajain vastalauseen johdosta näiden ja 
jo matkalla olevien suhteen. 

Jo kesällä oli raha-asiain departementti ryhtynyt valmistamaan toi- 
menpiteitä, joiden tarkoituksena on yleisen saarron aikaansaaminen 
neuvostovenäläisille tavaroille. Uudessa tullisääntöehdotuksessa tahtoi 
se itselleen oikeutta kieltää sellaisten lastien purkaus, joita vastaan 
amerikkalaiselta taholta on esitetty protesti, kunnes lähettäjä olisi aset- 
tanut takuun ja esittänyt konsulaatin faktuuran sekä näyttänyt toteen, 
ettei tavaran hankinnassa ole käytetty vankityövoimaa. Vaikka täl- 
lainen toimenpide teoreettisesti tulisikin kohdistumaan kaikkien mai- 
den tuontiin, koskisi se käytännössä vain Neuvostoliitosta lähetettäviä 
tavaroita, koska niiden mukana diplomaattisten suhteiden puuttumisen 
vuoksi ei seuraa konsulaattifaktuuroita. 

Neuvostohallitus ryhtyi nyt ponteviin vastatoimenpiteisiin kaup- 
pansa pelastamiseksi uhaten sanoa irti amerikkalaiset hankintasopi- 
muksensa . ja siirtää tilauksensa Englantiin, jossa työväenhallitus ny- 
kyään tekee parhaansa edeltäjänsä katkaisemien suhteiden uudelleen 
elvyttämiseksi. Tällä uhkauksella olikin puolittainen menestys. Raha- 
asiain departementin ehdotus ei saanut jyrkässä muodossaan ministeri 
Mellonin hyväksymistä. Sitä lievennettiin huomattavassa määrässä, 
mutta taistelusta ei luovuttu. Maatalousministerikin ryhtyi laajoihin 
tutkimuksiin Chicagon pörssissä tapahtuneen polkumyynnin suhteen, 
saaden koko lehdistön tuen taistelulleen Venäjän viljakauppaa vastaan. 
Erikoiskomitea asetettiin laatimaan lakiehdotusta, joka kokonaan kiel- 
täisi venäläisen puutavaran, kivihiilen, puuvanun, vehnän ja useiden 
muiden tavarain maahantuonnin. Presidentti Hoover yhtyi kannatta- 
maan näitä toimenpiteitä saatuaan käsiinsä kommunistien toimintaa 
tutkimaan asetetun komitean työn tulokset. Siirtolaisvirastolle annet- 
tiin ankarat ohjeet, joiden johdosta maahan saapuvat venäläiset tek- 
nilliset ylioppilaatkin pidätettiin ja reunavaltioiden konsulaatit saivat 
määräyksen olla hyväksymättä viisumia Neuvostoliiton alamaisille. Ja 

vasta äskettäin on kongressissa esitetty lakiehdotus, jonka mukaan 
maahanmuutto Venäjältä kokonaan kiellettäisiin. 

Lähiaikoina tulee kongressissa Venäjän kysymys kaikessa laajuu- 
dessaan esille. Suurella mielenkiinnolla odotetaan sen asettaman 
Hamilton Fishin komitean mietintöä ja ehdotuksia. Venäjän kauppaa 
suosivien piirien vastarinta lakiehdotuksia vastaan ei ole loppunut ja 
niiden vaikutusvalta on sekä hallituksessa että kongressissa edelleen- 
kin suuri. New Yorkin kauppakamari on kuitenkin asettunut puolta- 
maan tuontikieltoa päätöslauselmalla, jossa todetaan, että neuvosto- 
hallituksen politiikka todistettavasti on tähdätty provosoimaan tyyty- 
mättömyyttä ja vallankumouksellista mielialaa niitä hallituksia vastaan, 
joiden kanssa se ylläpitää taloudellisia ja poliittisia suhteita sekä että 
neuvostohallituksen asiamiehet loukkaavat siirtolaisuusasetuksien hen- 
keä. Tämän johdosta vetoaa kauppakamari lakia valvoviin ja säätä- 
viin elimiin kehoituksella, että nämä ryhtyisivät toimenpiteisiin Ame- 
rikan poliittisten laitosten ja taloudellisten etujen suojelemiseksi sekä 
ottaisivat yhteyden toisiin hallituksiin, joiden kanssa Yhdysvallat ovat 
ystävällisissä suhteissa, yhteisen esiintymisen aikaansaamiseksi. — 
Nykyhetkellä näyttää siltä, kuin tulisivat raha-asiaindepartementin ehdo- 
tukset tuontitavaroiden alkuperäistodistuksen vaatimisesta saamaan kong- 
ressin vahvistuksen. Ottaen huomioon Neuvostoliittoa vastaan ylei- 
sessä mielipiteessä heränneen vastenmielisyyden tulisivat asianomaiset 
valvontaviranomaiset sovelluttamaan lakia todennäköisesti suurella 
ankaruudella. Ei voi kieltää, että neuvostohallituksen polkumyynti- 
politiikka nyt on Amerikassa vakavasti uhattuna. 

Kun Venäjän kauppa on yhtä tuhoisa kaikille kansoille ja sen 
polkumyynti sisäisen talouspulan johdosta arvattavasti yhä tulee kas- 
vamaan, ansaitsee New Yorkin kauppakamarin vetoomus kansainväli- 
sestä yhteistoiminnasta kaiken huomion. Kun me Suomessa olemme 
aivan erikoisesti tilaisuudessa seuraamaan Neuvostoliitossa harjoitettua 
pakkotyömenetelmää ja melkein viikottain saamme siitä Karjalan ja 
Inkerin pakolaisten kautta valaisevia todistuksia, on meidän velvolli- 
suutemme saattaa ne sopivalla tavalla maailman tietoon ja valvoa, 
etteivät paljastuneet tosiasiat joudu unohduksiin. Muodostaahan epä- 
inhimillinen vankien pakkotyö juuri sen välineen, jolla neuvostohalli- 
tukselle käy mahdolliseksi tuottaa tavaraansa alle maailmanhintojen 
ja maailmanvallankumouksen toivossa jatkuvasti järkyttää yleisen 
talouspulan jo ennestään kiristämiä markkinoita. 

Nyt jos milloinkaan ovat ulkomaiset kommunisminvastaiset suh- 
teemme tärkeitä ja määrätietoisen vaalimisen tarpeessa. 

